text:
KAPITULO 7
Pannakabalin a Mangsalaknib
—‘Ti Dios Maysa a Kamang Maipaay Kadatayo’
1, 2. Ania a peggad ti nakaipasanguan dagiti Israelita idi simrekda iti rehion ti Sinai idi 1513 K.K.P., ket kasano a liniwliwa ida ni Jehova?
NAIPASANGO dagiti Israelita iti peggad idi simrekda iti rehion ti Sinai idi apagtapog ti 1513 K.K.P. Nakabutbuteng daydi a panagdaliasat, a lasatenda ti “dakkel ken nakaam-amak a let-ang, nga addaan kadagiti nagita a serpiente ken manggagama.” (Deuteronomio 8:15) Naipasangoda met iti peggad ti panangraut dagiti nadamsak a nasion. Inyeg ni Jehova ti ilina iti daytoy a situasion. Kas Diosda, masalaknibanna ngata ida?
2 Makaliwliwa unay ti sasao ni Jehova: “Dakayo nakitayo no ania ti inaramidko kadagiti Egipcio, tapno maawitkayo kadagiti payak dagiti agila ket iyegkayo kaniak.” (Exodo 19:4) Pinalagipan ni Jehova ti ilina nga inispalna ida kadagiti Egipcio, a kayariganna nagusar kadagiti agila a mangispal kadakuada. Ngem adda dadduma pay a rason no apay a maitutop dagiti “payak dagiti agila” a mangiladawan iti pannalaknib ti Dios.
3. Apay a maitutop dagiti “payak dagiti agila” a mangiladawan iti pannalaknib ti Dios?
3 Saan laeng a pagampayag ti agila dagiti dadakkel ken napigsa a payakna. Iti nabara nga aldaw, iyukrad ti ina nga agila dagiti payakna—nga agatiddog iti nasurok a dua a metro—tapno agbalin a kasla mangsalaknib a payong, a manglinong kadagiti sibongna tapno dida mainaran iti pudot ti init. Iti dadduma a tiempo, isalukobna dagiti payakna kadagiti sibongna a pangsalaknib kadakuada iti nalam-ek nga angin. Kas iti panangsalaknib ti agila kadagiti sibongna, sinaranay ken sinalakniban met ni Jehova daydi kasla sibong a nasion ti Israel. Gapu ta addada idin idiay let-ang, agtultuloy nga agkamang ti ilina iti salinong dagiti nabileg a payakna no la ketdi ta agtalinaedda a matalek. (Deuteronomio 32:9-11; Salmo 36:7) Ngem mainanamatayo ngata itatta ti pannalaknib ti Dios?
Ti Kari a Nadibinuan a Pannalaknib
4, 5. Apay a naan-anay a makapagtalektayo iti kari ti Dios a pannalaknib?
4 Sigurado a kabaelan ni Jehova a salakniban dagiti adipenna. Isu ti “Dios a Mannakabalin-amin”—maysa a titulo a mangipasimudaag nga addaan iti di masarkedan a pannakabalin. (Genesis 17:1) Kas iti di mapasardeng a panagatab, saan a malapdan ti aktibo a pannakabalin ni Jehova. Yantangay kabaelanna nga aramiden ti aniaman a pagayatanna, mabalin nga isaludsodtayo, ‘Pagayatan kadi ni Jehova nga usaren ti pannakabalinna a mangsalaknib iti ilina?’
5 Iti maysa a sao, wen ti sungbat! Ipasigurado ni Jehova kadatayo a salaknibanna ti ilina. “Ti Dios maysa a kamang ken pigsa maipaay kadatayo, maysa a saranay a sisasagana a masarakan bayat dagiti riribuk,” kuna ti Salmo 46:1. Yantangay ti Dios “saanna a mabalin ti agulbod,” naan-anay a makapagtalektayo iti karina a pannalaknib. (Tito 1:2) Usigentayo ti sumagmamano kadagiti nabatad nga ilustrasion nga us-usaren ni Jehova a mangiladawan iti mangsalaknib a panangaywanna.
6, 7. (a) Idi tiempo ti Biblia, kasano ti panangsalaknib ti pastor kadagiti karnerona? (b) Kasano ti panangiladawan ti Biblia iti naimpusuan a tarigagay ni Jehova a mangsalaknib ken mangaywan kadagiti karnerona?
6 Pastor ni Jehova, ket “datayo ti ilina ken dagiti karnero iti pagpaarabanna.” (Salmo 23:1; 100:3) Manmano dagiti animal nga awanan gaway a kas kadagiti naamo a karnero. Ti pastor idi tiempo ti Biblia ket masapul a natured a mangsalaknib kadagiti karnerona kadagiti leon, lobo, ken oso, agraman kadagiti mannanakaw. (1 Samuel 17:34, 35; Juan 10:12, 13) Ngem adda dagiti tiempo a kasapulan ti kinadungngo iti panangsalaknib kadagiti karnero. No aganak ti karnero nga adayo iti kulonganda, ti nadungngo a pastor bantayanna ti ina kabayatan ti panaganakna ket kalpasanna alaenna ti awanan gaway a kordero sana ipan iti kulonganda.
7 Babaen ti panangyaspingna iti bagina iti maysa a pastor, ipasigurado kadatayo ni Jehova ti naimpusuan a tarigagayna a mangsalaknib kadatayo. (Ezequiel 34:11-16) Laglagipem ti pannakailadawan ni Jehova iti Isaias 40:11, a naisalaysay iti Kapitulo 2 daytoy a libro: “Kas iti maysa a pastor ipastorannanto ti bukodna a pangen. Babaen ti takiagna ummongennanto a sangsangkamaysa dagiti kordero; ket iti barukongna awitennanto ida.” Kasano a makapan ti bassit a kordero iti ‘barukong’ ti pastor—iti sab-ok ti makinngato a pagan-anayna? Mabalin nga umasideg ti kordero iti pastor, nga agsadag pay iti sakana. Nupay kasta, ti pastor ti masapul nga agkummog, pidutenna ti kordero, sa an-anatenna a sakruyen a sitatalged. Anian a nagdungngo a pannakailadawan ti kinamasindadaan ti Naindaklan a Pastortayo a mangikaluya ken mangsalaknib kadatayo!
8. (a) Siasino ti inkari ti Dios a salaknibanna, ket kasano a naipasimudaag daytoy iti Proverbio 18:10? (b) Ania ti nainaig iti panagkamang iti nagan ti Dios?
8 Adda kondisionna ti kari ti Dios a pannalaknib—dagidiay laeng umadani kenkuana ti masalakniban. Kuna ti Proverbio 18:10: “Ti nagan ni Jehova ket napigsa a torre. Iti dayta nga agtaray ti nalinteg ket maipaayan iti salaknib.” Idi tiempo ti Biblia, pasaray agibangonda kadagiti torre idiay let-ang kas natalged a pagkamangan. Ngem daydiay agpegpeggad ti masapul nga agkamang iti dayta a torre tapno masalakniban. Umasping dayta iti panagkamang iti nagan ti Dios. Saan laeng a basta panangulit-ulit iti nagan ti Dios ti nainaig iti daytoy; saan nga anting-anting ti mismo a nagan ti Dios. Imbes ketdi, nasken nga ammuen ken agtalektayo iti Makinnagan iti dayta ken agbiagtayo a maitunos kadagiti nalinteg a pagalagadanna. Anian a manangngaasi ni Jehova yantangay ipasiguradona kadatayo a no umadanitayo kenkuana a buyogen ti pammati, isu ti agbalin a torre a mangsalaknib kadatayo!
“Ti Diosmi . . . Kabaelannakami nga Alawen”
9. Kasano a saan laeng a basta inkari ni Jehova ti pannalaknib?
9 Saan laeng a basta inkari ni Jehova ti pannalaknib. Idi tiempo ti Biblia, impakitana iti namilagruan a wagas a kabaelanna a salakniban ti ilina. Iti historia ti Israel, masansan nga inusar ni Jehova ti mannakabalin nga ‘imana’ a mangatipa kadagiti nabileg a kabusor. (Exodo 7:4) Nupay kasta, inusar met ni Jehova ti pannakabalinna a mangsalaknib maigapu kadagiti indibidual.
10, 11. Ania dagiti pagarigan iti Biblia a mangipakita no kasano nga inusar ni Jehova ti pannakabalinna a mangsalaknib maigapu kadagiti indibidual?
10 Idi saan a nagrukbab dagiti tallo nga agtutubo a Hebreo—da Sidrac, Mesac, ken Abednego—iti balitok nga imahen ni Ari Nabucodonosor, impangta ti makapungpungtot nga ari nga itapuakna ida iti nakapudpudot nga urno. “Siasino dayta a dios a makabael a mangalaw kadakayo manipud iti im-imak?” Kasta ti panangumsi ni Nabucodonosor, ti kabibilgan idi nga agturay ditoy daga. (Daniel 3:15) Naan-anay a nagtalek dagiti tallo nga agtutubo a lallaki iti pannakabalin ti Diosda a mangsalaknib kadakuada, ngem dida impapan nga aramidenna ti kasta. Gapuna, insungbatda: “No maipalladawkami, ti Diosmi a pagserserbianmi kabaelannakami nga alawen.” (Daniel 3:17) Kinapudnona, uray pay napapudot dayta a gumilgil-ayab nga urno iti pito a daras ngem iti gagangay, saan a problema dayta iti mannakabalin-amin a Diosda. Sinalaknibanna ida, ket napilitan ti ari a nangbigbig: “Awan ti sabali a dios a makabael a mangispal a kas iti daytoy.”—Daniel 3:29.
11 Nangipaay met ni Jehova iti pudno a nakaskasdaaw a pannakaiparangarang ti pannakabalinna a mangsalaknib idi inyallatiwna ti biag ti bugbugtong nga Anakna iti aanakan ti birhen a Judio a ni Maria. Imbaga ti anghel ken ni Maria nga ‘iyinawnanto iti aanakanna ken ipasngaynanto ti maysa nga anak a lalaki.’ Inlawlawag ti anghel: “Ti nasantuan nga espiritu umayto kenka, ket ti pannakabalin ti Kangatuan salinongannakanto.” (Lucas 1:31, 35) Nalabit saan pay idi a pulos a naipasango ti Anak ti Dios iti kasta a peggad. Mamulitan ngata dayta a sikog gapu iti basol ken kinaimperpekto ti natauan nga ina? Kabaelan ngata ni Satanas a dangran wenno patayen dayta nga Anak sakbay a maipasngay? Imposible! Kayariganna, nangaramid ni Jehova iti mangsalaknib a pader iti aglikmut ni Maria tapno awan makabalin a mangdadael iti dumakdakkel a sikog, manipud iti pannakayinawna. Awan kinaimperpekto, awan mangdangran a puersa, awan mammapatay a tao, wenno aniaman a demonio a makabalin a mangdadael kenkuana. Agtultuloy a sinalakniban ni Jehova ni Jesus kabayatan ti kinaagtutubona. (Mateo 2:1-15) Agingga iti tiempo nga intuding ti Dios, dida madangran ti dungdungnguenna nga Anak.
12. Apay a namilagruan a sinalakniban ni Jehova ti sumagmamano nga indibidual idi tiempo ti Biblia?
12 Apay a sinalakniban ni Jehova ti sumagmamano nga indibidual iti namilagruan a wagas? Iti adu a kaso, sinalakniban ni Jehova dagiti indibidual tapno salaknibanna ti banag nga adayo a napatpateg: ti pannakatungpal ti panggepna. Kas pagarigan, ti pannakaispal ni Jesus idi maladaga ket nasken iti pannakatungpal ti panggep ti Dios, a pakagunggonaan ti intero a sangatauan. Ti rekord maipapan iti adu a pannakaiparangarang ti pannakabalin a mangsalaknib ket paset ti naipaltiing a Kasuratan, a “naisuratda a pakasursuruantayo, tapno babaen ti panagibturtayo ken babaen ti liwliwa manipud iti Kasuratan maaddaantay koma iti namnama.” (Roma 15:4) Wen, dagitoy a pagarigan pabilgenda ti pammatitayo iti mannakabalin-amin a Diostayo. Ngem ania a pannalaknib ti manamnamatayo iti Dios itatta?
No Ania ti Di Kayat a Sawen ti Nadibinuan a Pannalaknib
13. Obligado kadi ni Jehova nga agaramid kadagiti milagro nga agpaay kadatayo? Ilawlawagmo.
13 Ti kari a nadibinuan a pannalaknib dina kayat a sawen nga obligado ni Jehova nga agaramid kadagiti milagro nga agpaay kadatayo. Saan nga ipanamnama ti Diostayo a tagiragsakentay ti biag nga awanan parikut iti daytoy daan a sistema. Adu dagiti matalek nga adipen ni Jehova a maipasango kadagiti nakaro a pakarigatan, a pakairamanan ti kinapanglaw, gubat, sakit, ken ipapatay. Imbatad ni Jesus kadagiti adalanna a mabalin a mapapatayda kas indibidual gapu iti pammatida. Dayta ti gapuna nga impaganetget ni Jesus a nasken ti panagibtur agingga iti panungpalan. (Mateo 24:9, 13) No usaren ni Jehova ti pannakabalinna tapno mangispal a kanayon babaen ti milagro, mabalin nga adda pangibatayan ni Satanas a mangumsi ken ni Jehova ken mangkuestion iti kinapudno ti debosiontayo iti Dios.—Job 1:9, 10.
14. Ania dagiti pagarigan a mangipakita a saan a kanayon nga agpapada ti panangsalaknib ni Jehova kadagiti amin nga adipenna?
14 Uray idi tiempo ti Biblia, saan nga inusar ni Jehova ti pannakabalinna a mangsalaknib tapno saluadanna amin nga adipenna iti nasapa nga ipapatay. Kas pagarigan, pinatay ni Herodes ni apostol Santiago idi agarup 44 K.P.; ngem di nagbayag kalpasanna, naispal ni Pedro “iti ima ni Herodes.” (Aramid 12:1-11) Sa at-atiddog ti biag ni Juan a kabsat ni Santiago no idilig kada Pedro ken Santiago. Nabatad, ditay manamnama nga agpapada ti panangsalaknib ti Diostayo kadagiti amin nga adipenna. Maysa pay, “ti tiempo ken ti di mapakpakadaan a pasamak” mapagteng kadatayo amin. (Eclesiastes 9:11) No kasta, kasano ngarud ti panangsalaknib ni Jehova kadatayo itatta?
Ipaay ni Jehova ti Pisikal a Pannalaknib
15, 16. (a) Ania ti pammaneknek a nangipaay ni Jehova iti pisikal a pannalaknib kadagiti agdaydayaw kenkuana kas maysa a grupo? (b) Apay a makapagtalektayo a salakniban ni Jehova dagiti adipenna ita ken kabayatan ti “dakkel a rigat”?
15 Usigem nga umuna ti maipapan iti pisikal a pannalaknib. Kas agdaydayaw ken Jehova, mainanamatayo ti kasta a pannalaknib kas maysa a grupo. No awan dayta, nalakanatayo laeng a biktimaen ni Satanas. Panunotem daytoy: Ni Satanas, “ti agturay iti daytoy a lubong,” tarigagayanna unay a pukawen ti pudno a panagdayaw. (Juan 12:31; Apocalipsis 12:17) Ti dadduma kadagiti kabibilgan a gobierno ditoy daga imparitda ti panangasabatayo ken pinadasdatayo a talipuposen. Kaskasdi, nagtalinaed a natibker ti ili ni Jehova ken dida nagsarday a nangaskasaba! Apay a di napasardeng dagiti nabileg a nasion ti trabaho daytoy nagbassit ken kasla awanan gaway a grupo dagiti Kristiano? Gapu ta sinalinongannatayo ni Jehova kadagiti nabileg a payakna!—Salmo 17:7, 8.
16 Ti ngay pisikal a pannalaknib kabayatan ti umad-adanin a “dakkel a rigat”? Di rumbeng a pagbutngantayo ti panangukom ti Dios. Total, “ammo ni Jehova no kasano ti mangispal kadagiti tattao nga addaan nadiosan a debosion manipud iti pannakasuot, ngem isaganana dagiti nakillo a tattao maipaay iti aldaw a panangukom tapno magessatda.” (Apocalipsis 7:14; 2 Pedro 2:9) Kabayatanna, kanayon a makasiguradotayo iti dua a banag. Umuna, nikaanoman saan nga ipalubos ni Jehova a mapukaw ditoy daga dagiti nasungdo nga adipenna. Maikadua, gunggonaanna dagiti natarnaw iti biag nga agnanayon iti nalinteg a baro a lubongna—no kasapulan, babaen ti panagungar. Para kadagidiay matay, awanen ti nataltalged a pagyananda no saan nga iti lagip ti Dios.—Juan 5:28, 29.
17. Kasano a salaknibannatayo ni Jehova babaen ti Saona?
17 Uray pay itan, salsalaknibannatayo ni Jehova babaen ti sibibiag a ‘saona,’ nga addaan iti pannakabalin a mangtignay tapno mapaimbag ti puspuso ken mapasayaat ti biag dagiti tattao. (Hebreo 4:12) Babaen ti panangyaplikar kadagiti prinsipiona, mabalin a masalaknibantayo iti pisikal a pannakadangran. “Siak, ni Jehova, . . . Daydiay mangisursuro kenka tapno magunggonaam ti bagim,” kuna ti Isaias 48:17. Awan duadua a sumayaat ti salun-attayo ken umatiddog ti biagtayo no agbiagtayo a maitunos iti Sao ti Dios. Kas pagarigan, gapu ta iyap-aplikartayo ti balakad ti Biblia a ditay makiabig ken dalusantay ti bagbagitayo, maliklikantayo dagiti narugit nga aramid ken makadangran nga ugali a mangdaddadael iti biag ti adu a di nadiosan a tattao. (Aramid 15:29; 2 Corinto 7:1) Anian a yamantayo iti pannalaknib ti Sao ti Dios!
Salaknibannatayo ni Jehova iti Naespirituan
18. Ania a naespirituan a pannalaknib ti ipaay ni Jehova kadatayo?
18 Kangrunaanna, ipaay ni Jehova ti naespirituan a pannalaknib. Ti naayat a Diostayo salaknibannatayo iti naespirituan a pannakadangran babaen ti panangipaayna kadagiti kasapulantayo tapno maibturantay dagiti pakasuotan ken masaluadan ti relasiontayo kenkuana. No kasta, agtigtignay ni Jehova tapno isalakanna ti biagtayo, saan laeng nga iti sumagmamano nga ababa a tawtawen no di ket iti agnanayon. Usigem ti sumagmamano kadagiti probision ti Dios a mangsalaknib kadatayo iti naespirituan.
19. Kasano a ti espiritu ni Jehova matulongannatayo a mangdaer iti aniaman a suot a pakaipasanguantayo?
19 Ni Jehova ti “Managdengngeg iti kararag.” (Salmo 65:2) No kasla nakaro dagiti pakarigatan iti biag, mabang-arantayo unay babaen ti naimpusuan a panagkararagtayo kenkuana. (Filipos 4:6, 7) Mabalin a di agaramid iti milagro a mangikkat kadagiti pakasuotantayo, ngem kas sungbat iti naimpusuan a kararagtayo, maipaayannatayo iti sirib a mangtaming kadagita. (Santiago 1:5, 6) Malaksid iti dayta, ipaay ni Jehova ti nasantuan nga espiritu kadagidiay agkiddaw kenkuana. (Lucas 11:13) Matulongannatayo dayta a nabileg nga espiritu a mangdaer iti aniaman a suot wenno parikut a pakaipasanguantayo. Maipaayannatayo iti “pannakabalin a nalablabes ngem ti gagangay” tapno makapagibturtayo agingga nga ikkaten ni Jehova amin a nasaem a parikut iti baro a lubong a nakaas-asidegen.—2 Corinto 4:7.
20. Kasano a maiparangarang ti pannakabalin ni Jehova a mangsalaknib babaen kadagiti padatayo a managdaydayaw?
20 No dadduma, maiparangarang ti pannakabalin ni Jehova a mangsalaknib babaen kadagiti padatayo a managdaydayaw. Pinagkaykaysa ni Jehova ti ilina iti sangalubongan a “timpuyog dagiti kakabsat.” (1 Pedro 2:17; Juan 6:44) Iti dayta a naayat a panagkakabsat, makitatayo ti sibibiag a pammaneknek iti pannakabalin ti nasantuan nga espiritu ti Dios a mangimpluensia iti pagsayaatan dagiti tattao. Dayta nga espiritu ti mangpataud kadatayo iti bungbunga—dagiti naimnas ken napateg a galad a pakairamanan ti ayat, kinamanangngaasi, ken kinaimbag. (Galacia 5:22, 23) Gapuna, no mariribukantayo ket adda kapammatiantayo a matignay a mangipaay iti makatulong a balakad wenno napateg a pammaregta, agyamantayo ken Jehova gapu kadagita nga ebkas ti mangsalaknib a panangaywanna.
21. (a) Ania dagiti naintiempuan a naespirituan a taraon nga ipapaay ni Jehova babaen iti “matalek ken masirib nga adipen”? (b) Kasanoka a personal a nagunggonaan kadagiti probision ni Jehova a mangsalaknib kadatayo iti naespirituan?
21 Adda pay sabali nga ipapaay ni Jehova a mangsalaknib kadatayo: ti naintiempuan a naespirituan a taraon. Tapno matulongannatayo a manggun-od iti bileg manipud iti Saona, impaannong ni Jehova iti “matalek ken masirib nga adipen” ti panangipaay iti naespirituan a taraon. Dayta a matalek nga adipen ket agus-usar kadagiti publikasion, a pakairamanan dagiti magasin a Ti Pagwanawanan ken Agriingkayo!, agraman dagiti gimong, asamblea, ken kombension a mangipapaay kadatayo iti ‘taraon iti umiso a tiempo’—no ania ti kasapulantayo, ken no kaano a kasapulantayo dayta. (Mateo 24:45) Adda kadin nangngegmo iti Nakristianuan a gimong—iti komento, palawag, wenno uray iti kararag—a nangipaay iti apagisu a kasapulam a bileg ken pammaregta? Adda kadin espesipiko nga artikulo a naipablaak iti maysa kadagiti magasintayo a nangapektar iti biagmo? Laglagipem, ni Jehova ti mangipapaay amin kadagita a probision tapno salaknibannatayo iti naespirituan.
22. Kanayon nga usaren ni Jehova ti pannakabalinna iti ania a wagas, ket apay a pagsayaatantayo unay ti panangaramidna iti kasta?
22 Pudno a ni Jehova ket maysa a kalasag “kadagidiay amin nga agkamang kenkuana.” (Salmo 18:30) Ammotayo a dina usaren ti pannakabalinna a mangsalaknib kadatayo iti amin a pakadidigraan ita. Nupay kasta, kanayon nga usarenna ti pannakabalinna a mangsalaknib tapno sigurado ti pannakatungpal ti panggepna. Pagangayanna, pagsayaatan unay ti ilina ti panangaramidna iti kasta. No umadanitayo kenkuana ken agtalinaedtayo iti ayatna, ipaayannatayo ni Jehova iti agnanayon a perpekto a biag. No pampanunotentay dayta a namnama, mabalin a matmatantayo ti aniaman a panagsagaba iti daytoy a sistema kas “apagkanito ken nalag-an.”—2 Corinto 4:17.
Ammuem ti Ad-adu Pay
Agtalinaed iti Mangsalaknib a Ginget ni Jehova
Ania ti mangsalaknib a ginget ken kasano a masalakniban iti dayta dagiti agdaydayaw ken Jehova?


c: text/html

text:
Antonín Dvořák
Ni Antonín Leopold Dvořák (/ˈdvɔrʒɑːk/ DVOR-zhahk or /dɨˈvɔrʒæk/ di-VOR-zhak; Tseko: [ˈantoɲiːn ˈlɛopolt ˈdvor̝aːk] ( denggen); Septiembre 8, 1841 – Mayo 1, 1904) ket maysa idi a Tseka a komposer. Kalpasan ti nationalista a kas pagarigan ni Bedřich Smetana, ni Dvořák ket kankanayon a nangipamay-an kadagiti kita ti folk a musika ti Morabia ken ti bukod apanakaumilianna a Bohemia (nga idi ket paset ti Austriano nga Imperio ken itan ket mangbukel ti Republika a Tseka). Ni bukod nga estilo ni Dvořák ket naipalpalawagan a kas ti napno a pannakaipada ti nailian nga idioma ti simponiko a tradision, a nangsangsagupsop ti folk nga impluensia ket agbirbiruk kadagiti maikeddeng a pamay-an a panagusarda.[1]
Isu ket naipasngay idiay Nelahozeves, ni Dvořák ket nangipakpakita ti kinalaingna ti musika idi ubing pay laeng. Kalpasan ti panagturpos manipud iti pagadalan ti organo idiay Prague, isu ket nangrugrugi a nagsursurat kadagiti immuna a komposisionna idi isu ket agtawen ti 20. Idi tawtawen ti 1860, isu ket nagpabpabuaya a kas maysa a violista idia Bohemio nga Oekestra ti Probsional a Teatro ken nagisursuro ti piano. Idi 1873, isu ket inasawana ni Anna Čermáková, ken pinanawanna ti orkestra tapno agtrabaho a kas organista ti simbaan. Isu ket nagsursuarat kadagiti komposision iti daytoy a las-ud ti panawen. Ti musika ni Dvořák ket nakaawis ti interasado kenni Johannes Brahms, nga isu ti timultulong ti karerna; isu ket sinuportaran pay idi ti kritiko a ni Eduard Hanslick.
Kalpasan ti immuna a pnnakaipabuya ti kantatana a Stabat Mater (1880), ni Dvořák ket binisitana ti Nagkaykaysa a Pagarian ken nagbalin a nadayeg idiay; ti Maikapito a Simponiana ket naisurat idi idiay Londres. Kalpasan ti nabiit a panagkondukto idiay RFusia idi 890, ni Dvořák ket nadutokan idi a kas maysa a propesor idiay Konserbatorio ti Prague idi 1891. Idi 1892, ni Dvořák ket immalis idiay Estado sUnidos ken nagbalin a direktor ti Nailian a Konserbatorio ti Musika ti Amerika idiay Siudad ti New York, nga isu ket nagkomkompuesto pay idiay. Nupay kasta, ti maysa a suppiatan ti matgedan, ken ti pay umad-adu a pannakaibigbigan idiay Europa ken ti pannakaililiwna ket nangikeddeng kaniana nga agsubli idiay Bohemia. Manipud idi 1895 aginggana idi pimmusay, isu ket kangrunaan a nagkompuesto ti operatiko ken kamara a musika. Idi pimmusay isu ket nakaibati kadagiti saan a a nalpas nga obrana.
Kadagiti kalatakan nga obra ni Dvořák ket ti Baro a Lubong Simponia, ti "Amerikano" Kuarteto a Kuerdas, ti opera Rusalka ken ti bukodna a Tselo Konsierto iti B menor. Kadagiti basbassit nga obrana, ti maikapito a Humoresque ken ti kanta a 'Kankanta nga insursuro ti inak' ket adu a naipabpabuya ken nairekord. Isu ket nagkompuesto kadagit iopera, koro a musika, ken dagiti adu a kita ti kamara a musika, dagiti konsierto ken dagiti pay maipapan ti orkestra ken boses ken dagiti pirgis ti instrumento. Isu ket naipalpalawagan a kas 'maisuppiatan nga adu ti aramatna...a kompositor iti panawenna'.[2]
Biograpia[urnosen | urnosen ti taudan]
Nasapa a tawtawen[urnosen | urnosen ti taudan]
Ni Dvořák ket naipasngay idi idiay Nelahozeves, idiay asideg ti Prague (paset idi ti Bohemia iti Austriano nga Imperio, a tattan ket ti Republika a Tseka), isuna ti kalakayan nga anak a lalaki ni František Dvořák (1814–1894) ken ti asawana a ni Anna, née Zdeňková (1820–1882).[3] Ni František ket maysa idi a mangasero, propesional a mangay-ayan iti citara, ken maysa a mammarti. Ni Anna ket anak idi a babai ni Josef Zdeněk, ti bilanggo ni Prinsipe Lobkowitz.[4] Ni Anna ken ni František nagassawada idi Nobiembre 17, 1840.[5] ni Dvořák ket isu idi ti kinauna kadagiti sangapulo ket uppat nga annak, walo kadagitoy ti nagbiag iti kinamaladaga.[6] Ni Dvořák ket nabunigan a kas Romano Katoliko idiay simbaan ni San Andres iti purok. Dagiti tawtawen ni Dvořák idiay Nelahozeves ket natraonan iti napigsa a pammai ti Kristiano ken ti panagayat para kadagiti Bohemio nga ugali a napigsa a nakaimpluensia ti musikana.[7] Idi 1847, ni Dvořák ket simrek primario nga eskuela ket nagadal nga agay-ayam iti biolin manipud ti maestrona a ni Joseph Spitz. Ni František ket napagustuan kadagiti kalaing ti anakna. Idi agtawen iti 13, babaen ti pannkaimpluensia ti amana, ni Dvořák ket naipatulod idi idiay Zlonice tapno mapa makibalay iti ulitegna a ni Antonín Zdenĕk, isu ket nagtrabtrabao a kas maysa nga agdadamo a mammarti, nagad-adal ti Pagsasao nga Aleman, ken dimteng a nagturpos nga agbalin a biahero idi Nobiembre 1, 1856.[8]
Ni Dvořák ket nagsursuro idi ti organo, piano ken biolin manipud ti maestro a nagsursuro kaniana iti pagsasao nga Aleman a ni Anton Liehmann. Ni Liehmann ket sinursuruanna pay isuna iti teoria ti musika ken naipayamammo kadagiti kompositor iti dayta a panawen, a kinaykayatan ni Dvořák urayno ti naranggas a kapudot ti ulo ni Liehmann. Ni Dvořák immad-adu pay a nagala kadagiti panagsursuro iti organo ken dagiti panagsursuro ti teoria ti musika kenni Franz Hanke idiay Česká Kamenice, nga isu idi ti nangaw-awis ken nagpasayaat kadagiti talentona iti musika ken nangpasayaat ken isu ket naan-anus. Idi agtawen ti 16, babaen ti panagaw-awis ni Liehmann ken ni Zdenĕk, ni Dvořák ket pinalubosan idi ni František nga agbalin a maysa a musikero, iti maysa a akri nga isu ket agbalin a maysa nga organista.[9] Kalpasan ti ipapanna idiay Prague idi Septiembre 1857, ni Dvořàk ket simrek idiay Eskuela ti Organo iti siudad, a nagad-ada iti organo kenni Josef Foerster, nagkankanta kenni Josef Zvonař ken ti teoria kenni František Blažek. Isu ket nangala pay kadagiti kurso iti pagsasao tapno mapasayaat ti panagsaona iti Aleman ken nagtrabtrabaho a kas maysa a "kasiping" kadagiti nadumaduma a banda ken orkestra a kas maysa a biolista, a mairaman ti orkestra iti Kagimongan ni San Cecilia.[10] Ni Dvořák ket nagturpos manipud ti Eskuela ti Organo idi 1859. Kalpasan ti panagballigina a kas maysa nga aorganista idiai simbaan ni San Enrique, isu ket nangikeddeng a mangbukod kaniana a mangsuporta iti pinansia.[11]
Idi las-ud ti panawenna, ni Dvořák ket kankanayon idi a maysa a musikero. Idi 1858, isu ket timmipon iti orkestra ni Karel Komzák, a kaduana a nagpabpabuya kadagiti panganan idiay Prague ken kadagiti pasala.[12] Ti nangato a propesional nga agpang ti grupo ket ket nakaawis ti panangikaskaso ni Jan Nepomuk Maýr, nga isu ti nangipabuya ti sibubukel nga orkestra iti Orkestra ti Prosisional a teatro idiay Bohemia . Ni Dvořák nagay-ayam iti biola iti orkestra manipud idi 1862. Idi Hulio 1863, ni Dvořák ket nagay-ayam iti maysa aprograma a naiparaem iti Aleman a kompositor a ni Richard Wagner, nga isu idi ti nangimaton ti orkestra. Iti dayta a panawen, ni Dvořák ket nangrugrugi a nagsursurat kadagiti immun-una a nagkuerdas ti dua a kuarteto.[13] Idi 1864, ni Dvořák ket timmulag kadagiti lima a sabali a tao a makibingay ti rentana iti balay a mabirukan idiay distrito ti Žižkov, a mangiraman ti biolista a ni Mořic Anger ken ni Karel Čech, a kalpasan daytouy ket nagbalin a kumakanta.[14] Idi 1866, ni Maýr ket nasukatan idi a kas ti mangidaulo a mangimaton babaen ni Bedřich Smetana.[15][16] Isu idi ket mangmangged iti agarup a $7.50 iti maysa a bulan. Ti kankanayon a pannkasapul a mangnayon ti taudna ket nangiduron kaniana nga agisuro iti piano. Babaen dagitoy a panagisursuro ti piano ti pannakaammona ti asawana. Sigud idi nga inayatna ti estudiantena ket katrabahuanna manipud ti Probisional a Teatro, a ni Josefína Čermáková, nga isu kano idi ti gapu a pannangisuratna ti kanta a siklo iti "Sipres a Kaykayo".[17] Nupay kasata, ni Josefína Čermáková ket saan met a nagay-ayat kenni Dvořák ken dimteng met a nangasawa ti sabali a lalaki. Idi 1873 Dvořák inasawan ti ub-ubing a kabsat a babai ni Josefina, ni Anna Čermáková (1854–1931). Addaanda kadagiti siam nga annak, tallo kadagitoy ket natay a kas maladaga.
Dagiti nagibasaran[urnosen | urnosen ti taudan]
- Paammo
- Dagiti nagibasaran
- ^ Clapham (1995), 765
- ^ Taruskin (2010), 754
- ^ Černušák (1963), p. 276 ("...prvorozený syn Františka D. (1814/94) a matky Anny, rozené z Uhů u Velvar (1820/82)"
- ^ Hughes, p. 22-23
- ^ Clapman, p. 3
- ^ Hughes, p. 24
- ^ Clapham (1979), p. 23
- ^ Schönzeler, p. 34 ken Kurt, pp. 13–14
- ^ Kurt, p. 14–16
- ^ Schönzeler, pp. 36–38
- ^ Schönzeler, p. 39
- ^ Clapman, p. 5
- ^ Clapman, p. 5-6
- ^ Hughes, p.35
- ^ Černušák (1963), p. 276 ("...setrval v orch. do 1871") (ni Dvořák ket pimmanaw iti Orkestra ti Probisional a Teatro ti Bohemia idi 1871),
- ^ Burghauser (2006), p. 13 ("... od roku 1866 pak pod Bedřichem Smetanou, který vystřídal Maýra ve vedení opery.")
- ^ Burghauser (2006), pp. 14-15 ("... rozsáhlý písňový cyklus Cypřiše … se pravděpodobně vztahuje přímo k osobě obdivované Josefiny ...")
Dagiti silpo ti ruar[urnosen | urnosen ti taudan]
Dagiti obra a mainaig kenni Antonín Dvořák iti Wikisource (Ingles)
Dagiti inadaw a sasao a mainaig kenni Antonín Dvořák iti Wikiquote (Ingles)
Midia a mainaig kenni Antonín Dvořák iti Wikimedia Commons

robotstxt: allowed

filter: keep


text:
Para Kenka Luna
Para Kenka Luna,
Kailiwko iti tunggal isem nga iburaymo manipud iti daya a kas katukad ti ikukul-obko. Ta ur-urayek ti kanito a kas iti pagtugmok ti danata iti naminsan. Sadiayko laeng idi a naiparikna kenka ti bara dagiti agepko.
Nawatiwat ti agpatnag imnas. Dagiti rabii a nasalemsem lallalo laeng a degdeganda ti iliw nga in-inot a magkelkeltay iti bagik. Dagiti linnaaw, kaslada la dagum a mangrud-ak iti pusok. Nasaem ti agmaymaysa a mantaltalantan ti nalawa a disierto ket diak matukod ti kinaadalem ti law-ang nga awanka ditoy sibayko. Amin nga aglawlawko ket immasulen.
Tandaanam daytoy imnas. Uray no dita kankanayon a makadenna ti tunggal maysa. Silalagipakto latta kenka. Ibatikto ti imeng daytoy ayatko iti kada rabii tapno iburaymo kadagiti annakta. Diam koma met liplipatan a ti pigsak ket isu met ti pigsam. Ti angesmo isu ti mabiag iti ayatko.
Ket ita a sumipnget, a kas kadagiti napalpalabas pay a rabii. Agurayak a siaaanus ditoy laud a kadduak ti urok ti lubong. Ket sakbay a lukagennak, tagainepek manen ti punganay.
Toy mangipatpateg unay,
Helios
1/13/12
Subscribe to: Post Comments (Atom)


text:
Presidente
Ti presidente ket maysa a daulo iti maysa nga organisasion, kompania, timpuyog, kappon ti komersio, unibersidad, wenno pagilian.
Iti etimolohia, ti presidente ket isu ti mangiturong, isu ti agtugtugaw a mangidaulo (manipud ti Latin a pre- "sakbay" + sedere "agtugaw"; a nakaited ti termino a praeses). Iti kasisigud, ti termino ket nangitudtudo iti mangiturturong nga opisial iti seremonia wenno timpuyogan (a kas ti, mangipangulo), ngem tattan ket kadawyan daytoy a mangitudtudo iti maysa nga opisial. Kadagiti dadduma pay a banag, ti "Presidente" tatta nga aldawen ket maysa a sapsap a titulo para kadagiti daulo ti estado kadagiti kaaduan a republika, urayno dagitoy ket nadayeg a nabutosan, napili babaen ti lehislatura wenno babaen ti espesial nga elektoral a kolehio.
Dagiti presidente a kas daulo ti estado[urnosen | urnosen ti taudan]
Dagiti presidente kadagiti demokratiko a pagilian[urnosen | urnosen ti taudan]
Dagiti presidente kadagiti pagilian nga adda ti maysa a demokratiko wenno representatibo a porma iti gobierno ket kadawyanda a mabutosan para iti naisangsangayan a paset ti panawenna ken dagiti dadduma pay a kaso mabalinda a mabutosan manen babaen ti isu met laeng a pamay-an a naikadutokanda, a kas ti. kadagiti adu a pagilian, dagiti periodiko a nadayeg a panagbutos. Dagiti bileg a naited kadagiti kastoy a presidente adu kadagiti paggidiatanda. Adda dagiti panakapresidente, a kas ti Irlandia, ket kaaduan apangseremonia laeng, ngem dagiti dadduma pay a sistema ket mangitedda ti Presidente kadagiti adu a bileg a kasla dagiti panagidutok ken panagikkat kadagiti Kangrunaan a Ministro wenno dagiti gabinete, ti bileg a mangirangarang ti gubat, ken dagiti bileg ti beto iti lehislasion. Kadagiti adu a pagilian ti Presidente ket isu pay ti Nangruna a Komandante iti siiigam a buyot ti pagilian, ngem daytoy manen ket mabalin a sumakop manipud kadagiti seremonia a papel aginggana ti adu a katurayan.
Dagiti estado nga adda ti presidente a sistema iti gobierno, ti presidente ket mangisanay dagiti pamay-an iti Daulo iti Estado ken Daulo iti Gobierno, a kas dagiti mangidagus ti ehekutibo a sanga ti gobierno.
Dagiti presidente iti daytoy a sistema ket mabalinda a naidagusan a nabutosan babaen ti nadayeg a butos wenno saan a dagus a panagbutos babaen ti maysa nga elektoral a kolehio wenno dagiti sabali pay a demokratiko a nabutosan a bagi.
Idiay Esatdos Unidos, ti presidente ket saan a dagus a nabutosan babaen ti Elektoral a Kolehio a binuklan dagiti agpilpili a pili babaen dagiti agbutbutos iti panagbutos ti presidente. Iti kaaduan kadagiti estado ti Estados Unidos, ti tungngal maysa nga elektura ket maikeddeng ti panagbutos para iti nainaganan a kandidato a naikeddeng babaen ti nadayeg a butos kadagiti tungngal maysa nga estado, tapno dagiti tattao, iti panagbutos para iti tungngal maysa nga elektura, ken kasla pagbanaganare ti panagbutos para iti kandidato. Nupay kasta gapo kadagiti nadumaduma a rason dagiti bilang ti elektura maiparabor iti tungngal maysa a kandidato ket mabalin a saan a maibagay iti nadayeg a butos. Isu a dagiti uppat nga asideg a panagbutos ti presidente ti Estados Unidos (1824, ti 1876, ti 1888, ken ti 2000), ti kandidato nga adda kadagiti kaaduan a nadayeg a butos ket naabak ti butos.
Idiay Mehiko, ti presidente ket dagus a mabutosan para iti innem a termino baben ti nadayeg a butos. Ti kandidato a managabak kadagiti kaaduan a butos ket mapili a presidente uray no awan ti patingnga a kaaduan. Ti presidente ket mabalin a saanen a makaala iti sabali a termino. Dagiti 2006 a Mehikano a panagbutos ket adda dagiti nakarit a panakibinglay, dagiti elektoral a nagbanagan ket mangipakita ti bassit a naggiddiatan a nagbaetan kadagiti dua a kaaduan a nakaala iti butos a kandidato ken ti naggiddiatan ket agarup laeng a 0.58% a dagup ti butos. Ti Pederal Elektoral a Tribunal ket nangirangarang ti napili a Presidente kalpasan ti kontrobersial a leppas ti panagbutos a pamay-an.
Idiay Brasil, ti presidente ket dagus a mabutosan para iti upat a tawen atermino baben ti nadayeg a butos. Ti maysa a kandidato ket nasken nga adda ti 50% kadagiti pudno a butos. No awan ti kandidato a makagun-od ti kaaduan kadagiti butos, addanto ti maysa a panagbutos manen a nagbaetan dagiti dua a kandidato. Manen, ti maysa a kandidato ket makasapul ti maysa a kaaduan iti butos tapno mapili. Idiay Brasil, ti presidente ket saan a mabalin a mabutosan ti ad-adu ngem dua nga agsasaruno a termino, ngem awan ti limitado ti bilang iti termino nga agserbi ti maysa a presidente.
Adu kadagiti pagilian ti Abagatan nga Amerika, Tengnga nga Amerika, ken Aprika ket agsurot ti presidente a modelo.


text:
Ditsaan-Ramain, Lanao del Sur
Ti Ditsaan-Ramain ket maysa a maika-3 a klase nga ili iti probinsia ti Lanao del Sur iti Filipinas.
Dagiti baranggay[urnosen | urnosen ti taudan]
Ti Ditsaan-Ramain ket nabingbingay a politikal kadagiti 35 a barbaranggay.[2]
- Bagoaingud
- Barimbingan
- Bayabao
- Buadi Babai
- Buadi Alao
- Buadi Oloc
- Pagalongan Buadiadinga
- Dado
- Dangimprampiai
- Darimbang
- Dilausan
- Ditsaan
- Gadongan
- Pagalongan Ginaopan
- Baclayan Lilod
- Linamon
- Lumbatan Ramain
- Buayaan Madanding
- Maindig Ditsaan
- Mandara
- Maranao Timber (Dalama)
- Pagalongan Proper
- Polo
- Ramain Poblacion
- Ramain Proper
- Baclayan Raya
- Buayaan Raya
- Rantian
- Sundiga Bayabao
- Talub
- Buayaan Lilod
- Bubong Dangiprampiai
- Pagalongan Masioon
- Sultan Pangadapun
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Lanao del Sur". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 21 Oktubre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Lanao del Sur". Datos ti Populasion ti Ili. Dibision ti Panagsukisok ti LWUA. Naala idi 21 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Pilar, Cebu
Ti Pilar ket maysa a maika-5 a klase nga ili iti probinsia ti Cebu iti Filipinas.
Dagiti baranggay[urnosen | urnosen ti taudan]
Ti Pilar ket nabingbingay a politikal kadagiti 13 a barbaranggay.[2]
- Biasong
- Cawit
- Dapdap
- Esperanza
- Lanao
- Lower Poblacion
- Moabog
- Montserrat
- San Isidro
- San Juan
- Upper Poblacion
- Villahermosa
- Imelda
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Cebu". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 7 Oktubre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Cebu". Datos ti Populasion ti Ili. Dibision ti Panagsukisok ti LWUA. Naala idi 7 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Wikipedia:Wikidata
Ti Wikidata ket maysa a gandat ti Wikimedia tapno agpartuat ti maysa a nawaya ken pagtitinnulongan a batayan ti datos. Manipud idi Pebrero 2013[pabaroen], ti gandat ti Wikidata ket nagiyalalis kadagiti silpo ti pagsasao manipud kadagiti artikulo idiay sentral a batayan ti datos tapno mapalaka ti panagtaripato.
Ti Ilokano Wikipedia ket mabalinen nga agusar kadagiti silpo a naipenpen idiay Wikidata. Kas pagarigan, dagiti silpo ti pagsasao nga agparparang iti kanigid a baras ti Wikidata ket nagtaud manipud ti d:Q2013.
Iti kasakbayan, ti Wikidata ket mangiramanto kadagiti nadumaduma a kita kadagiti pakainaiganan dagiti datos, a kas dagiti pakaammo a mausar kadagiti infobox.
Dagiti linaon
- 1 Dagiti silpo ti pagsasao (Paset 1)
- 1.1 Panangimaton kadagiti silpo ti pagsasao iti Wikidata
- 1.2 Panangiyalis kadagiti silpo ti pagsasao
- 1.3 Mainaig a pakaammo
- 2 Infoboxes (Paset 2)
- 3 Dagiti silpo ti ruar
Dagiti silpo ti pagsasao (Paset 1)[urnosen ti taudan]
Ti tungngal maysa a Wikipedia a panid nga adda ti naikabkabil idiay Wikidata ket agus-usar kadagiti silpo a naipenpen idiay tapno maipakita dagiti silpo ti pagsasao a maiparparang dita kanawan a batong. Dagiti sigud a silpo ti pagsasao a naisurat iti wiki a teksto iti maysa a panid ket mabalin pay laeng a mabigbigan wenno mausar, ken patuonennna laeng ti pakaammo para iti dayta a pagsasao (no adda) manipud idiay Wikidata.
No ti maysa nga artikulo ket naisilpo idiay Wikidata, daytoyen ket iparangna amin a silpo a nailista idiay, ket mainayon kadagiti silpo a naisurat iti wiki a teksto iti artikulot. Kadagiti suppiat a kaso, wenno naikedkeddeng a panaggiddiat, a baetan ti lokal a silpo ken ti maysa a silpo ti Wikidata para iti maysa a naited a pagsasao, ti lokal a silpo ket isu ti maiparang; dagiti silpo ti Wikidata kadagiti sabali a pagsasao ket maiparangda pay.
No ti maysa nga artikulo ket saan pay a naisilpo manipud idiay Wikidata, daytoy ket agiparang laeng kadagiti silpo a naisurat ti wiki a teksto iti artikulo, a kasla met laeng idi. Addanto dagiti kaskaso,addanto dagiti banag ti Wikidata a maipada iti artikulo, ngem ti artikulo ti Ilokano a Wikipedia ket saan pay a naikapet wenno naikameng ti daytoy. Kadagiti masakbayan a panagtartaripato iti Wikidata, dagitoy a banag ket masimpanto.
Panangimaton kadagiti silpo ti pagsasao iti Wikidata[urnosen ti taudan]
Dagiti baro nga artikulo[urnosen ti taudan]
- S1. Kaparpartuatko ti maysa nga artikulo iti XEN; Ammokon nga adda dagiti artikulo kadagiti Wikipedia ti |Inggles|Tagalog iti daytoy met laeng a suheto a tinawtawagan ti XSW. Kasanoak nga agpartuat ti Interwiki a silpona daytoy?
- Mapanka idiay Wikidata.
- Iti kangrunaan a pagpilian (iti kanigid ti kudil a Vector) birukem ti "Banag babaen ti titulo".
- Pindutem ti "Banag babaen ti titulo".
- Iti agpakita a panid, ikabil ti kodigo ti pagsasao (kas pagarigan, en para iti Inggles) ken ti nagan ti panid idiay Wikipedia a kapadpadana (XSW). Kalpasan daytoy pindutem ti Biruken.
- No addan ti banag, mapanka iti baba ti banag, pindutem ti "agnayon", ikabilmo ti nalukatan a pagikabilan ti kodigo ti sitio (ilo para iti Ilokano) ken ti nagan ti artikulo a pinartutamo (XEN). Kalpasan daytoy pinduten ti "idulin". Nalpaskan.
- No awan daytoy a banag, partuatem daytoy babaen ti panagpindut ti "agpartuat ti maysa a banag", agiabilka ti nagannna (XEN) ken ti deskripsion ti banag. Kaplasan daytoy inayon ti kodigo ti pagsasao a kas ti naibagbaga dita ngato.
- No agplaplanoka nga agnayon kadagiti silpo ti pagsasao, mabalinmo nga usaren ti gadget a "slurpInterwiki", mabalin a magun-od datoy kadagiti gadget ti Wikidata. Kalpasam a napakabaelan ti gadget, ken addakan iti panid ti banag, pindutem ti "Agala kadagiti interwiki" kadagiti pagpilian dita kanigid.
Dagiti naiyalalis nga artikulo[urnosen ti taudan]
- S2. Kaiyal-alisko iti artikulo iti YEN idiay NEY, ken amin dagiti silpo ti interwiki ket saanen a maiparparang. Ania kadi ti aramidek?.
- Mapanka idiay Wikidata ken biruken ti banag para iti YEN a kas ti naipalpalawag idiy S1.
- Iti panid ti banag, birukenm ti Ilokano a silpo ti interwiki, pindutem ti urnosen, sukatam YEN iti NEY, ken idulinmo no nalpaskan.
- Laglagipen a daytoy ket mabayag pay sakbay nga agparang ti Ilokano a panid. Mabalinmo a purgaen ti panid tapno daytoy ket dagus nga agparang.
Dagiti saan nga husto a silpo ti interwiki[urnosen ti taudan]
- S3. Kakitkitak laeng a ti artikulo a ZEN ket naisilpo iti saan nga husto nga artikulo ti XSW kadagiti Wikipedia ti Aleman|Pranses|Inggles. Kasano ti panangpasayaatko daytoy?
- Idiay paset dagiti silpo ti interwiki ti artikulo ti ZEN pinduten ti simbolo ti panagsurat iti baba dagiti silpo ti interwiki. Daytoy ket mangipan kenka idiay Wikidata para iti banag ti ZEN.
- Idiay "Listaan dagiti panid a naisilpo ti daytoy a banag" a paset ti banag iti Wikidata, birukem ti Aleman a naikabil iti XSW.
- Pindutem ti "urnosen" a buton ti naikabil ken pindutem ti "ikkaten".
- Ulitem daytoy kadagiti saan nga husto a naikabkabil.
- No saan nga agparang ti simbolo ti pangsurat iti Wikipedia ti Ilokano, t banag ket saan pay a nainayon iti Wikidata. No kasta daytoy, surotem ti S1 dita ngato.
Adadu ngem maysa a pamilia ti interwiki[urnosen ti taudan]
- S4. Nakitkitak laeng a dagiti artikuloiti ilo:YEN, en:YDE ken fr:YFR ket nagkakaduada a naisilpo, ken ti cs:YCS ken hu:YHU ket nagkakaduada a naisilpo. Nga amin dagitoy a lima nga artikulo ket ket addada iti agpapada a suheto. Kasano ti panagbirukko ken panagitipon kadagitoy iti Wikidata?
- Mabalinmo dagitoy a naikabkabil a kas ti naipalplawag iti S1 dita ngato – iti daytoy a kaso, mabalinmo a padasen tid:Special:ItemByTitle/en/YEN ken d:Special:ItemByTitle/cs/YCS; no saan amabalin daytoy, padasem ti agbiruk kadagiti sabali a titulo kadagiti sabali a Wikipedia, kadagiti kaso mabalin ti banag ket napartuaten para iti maysa a titulo, ngem ti artikulo ket saan pay a nasilpuan.
- No makabirukka ti dua a banag, ikkatem amin a silpo manipud iti maysa (sapasap a ti adda ti ab-ababa a numerona iti Q , ngem mabalin nga usaren ti sabali no adda dagiti addu a naisilpo nga artikulo), ken kiddawem a maikkat ti sabali.
- No makabirukka ti maysa a banag, inayonmo dagiti silpo a panngepen ti artikulo.
- No saanka a makabiruk kadagit ibanag, agpartuatka ti banag para kadagita lima nga artikulo, a kas ti naipalplawag iti S1 dita ngato.
- Iti sapasap, a kas panagraenm kadagiti dadduma nga agur-urnos ken agbasbasa kadagiti kakabsattayo a gandat, nasaysayaat no mapanaka agnayon kadagiti awan silpo kadagiti artikuloda.
- Mabalinmo dagitoy a naikabkabil a kas ti naipalplawag iti S1 dita ngato – iti daytoy a kaso, mabalinmo a padasen tid:Special:ItemByTitle/en/YEN ken d:Special:ItemByTitle/cs/YCS; no saan amabalin daytoy, padasem ti agbiruk kadagiti sabali a titulo kadagiti sabali a Wikipedia, kadagiti kaso mabalin ti banag ket napartuaten para iti maysa a titulo, ngem ti artikulo ket saan pay a nasilpuan.
Panaginayon kadagiti baro a silpo ti interwiki[urnosen ti taudan]
- S5. Iti artikulo nga adda ti bukodna apannkaikabil iti Wikidata , ken dagiti silpona ket nabayagen nga inikkat babaen ti bot wenno tao, ken adda nagnayon iti Pangasinan a silpo ti interwiki. Ani akadi ti aramidek?
- Kitaem no adda ti artikulo iti Pangasinan ken adda met laeng iti isu a topiko;
- No adda, ikeddengmo a daytoy ket maysa a panagkiddaw nga inayon ti Pangasinan a silpo ti pagsasao iti Wikidata, surotem ti S1.
- No saan nga adda, ikkatem ti silpo ti pagsasao.
Dagiti agnanayon a suppiat[urnosen ti taudan]
- S6 Ar-aramidek amin dagitoy, ngem kankanayok a makakitkita kadagiti suppiat kadagit sabali a wiki.
- Mapanka idiay Wikipedia tungtungan:Wikidata#Dagiti interwiki a suppiat ken ibagam dagitoy idiay. Masimpanto dagitoy wenno maipatulod idiay d:WD:IWC tapno daytoy ket mabalain nga ikaskaso kadagiti agar-aramat ti sabali a Wikipedia.
- No masapulmo iti tulong, mapanka agsaludsod ditoy.
Panangiyalis kadagiti silpo ti pagsasao[urnosen ti taudan]
Dagiti lokal a silpo ti pagsasao kadagiti panid ti Wikipedia ket mabalin a matalgedan a maikkat no ti lokal a listaan ken ti listaan ti Wikidata let agpadpada. Laglagipen a ti saan a naipalpalawag a pagikkat kadagiti silpo ti pagsasao ket mabalin nga gaparang a kas maysa a bandalismo. Tapno mapawilanka amaipasubli, mangibatika ti maysa a pakabuklan (summary) no agikikkatka kadagiti lokal a silpo, a nasaysayaat no isilpom daytoy a panid.
Iti sapasap, daytoy ket nasay-sayaat nga ikkaten dagiti silpo ti artikulo ti Wikipedia no dagitoy ket naisilpodan idiay Wikidata. (Mabalinmo a makita no ti panid ket "naisilpon" iti Wikidata babaen ti kaada ti teksto nga "Urnosen dagiti silpo" ti baba ti listaan dagiti pagsasao.) Gaputa daytoy ket dagiti amianan a nabatbati a silpo ti interwiki ket kankanayonda a tutnan ti barbaro a pakaammo a maitited ti Wikidata. Mabalin pay a makitkita a dagiti kadakkel ti panid ket bumassitda no maikkat dagiti atiddog a listaan dagiti interwiki. Nupay kasta, nasken a saanmo nga ikkaten dagiti silpo no saanmo paya napasingkedan a nakopiadan idiay Wikidata. Adda dagitoy nga obra ket agdama nga ar-aramiden babaen dagiti bot..
Semi-automatiko a panagipan kadagiti silpo[urnosen ti taudan]
Dita baba ket dagiti pamay-an a mabalin a mausar tapno mabaliwan dagiti silpo iti kasla automatiko a pamay-an, a mangpabassit kadagiti pannakaaramid kadagiti biddut bayat nga agiyal-alis kadagiti silpo:
- Mabalinmo nga inayon ti JavaScript idiay bukodmo a common.js a panid, a mangpalubos kenka, no agur-urnoska iti maysa a panid, ti panagpindut ti buton nga "agikkat kadagiti interwiki" , a mangikkat amin kadagiti silpo ti pagsasao a nakopian idiay Wikidata:
mw.loader.load('//www.wikidata.org/w/index.php?title=User:Yair_rand/checksitelinks.js&action=raw&ctype=text/javascript');
- Ti slurpInterwiki ket maysa a gadget ti Wikidata a mabalin a mausar iti semi-automatiko a panagala kadagiti silpo manipud ti artikulo. Kitaen dagiti gadget ti Wikidata.
Ti manual a panaginayon kadagiti silpo[urnosen ti taudan]
Ti sumaganan a pamay-an ket isu ti pangunaan a waya ti panag-urnos kadagiti silpo ti pagsasao:
- Mapanka iti banag ti Wikidata. Adda dagiti dua a pamay-an a panagaramid daytoy:
- Pindutem ti kolordapo a silpo ti "urnisen dagiti silpo" iti baba ti "Sabsabali a pagsasao" a baras
- Mapanka idiay d:Special:ItemByTitle ken birukem ti panidmo
- Ipadam dagiti silpo iti artikulo
- Urnosem dagiti silpo idiay Wikidata.
- Ti umuna ket para iti kodigo ti pagsasao
- Ti maikadua ket ti silpo ti pagsasao
- A ti silpo ti [urnosen] ket agparang ken adda dagiti tallo a pagpilian: idulin, ikkaten, ken ukasen
- Ti idulin ket inus-usar no kompletokan a nalpas a nagsuksukat kadagiti pakaammo
- Ti kompleto nga ikkaten ket mangikkat ti naikabil manipd ti batayan ti datos.
- Ti ukasen ket mangukas ken mangbaliw ti interface
- Inayon amin nga awan a silpo iti Wikidata ni nasken.
- No nalpasen a naikabil amin a silpo, padasem a kitaen ti bersion ti artikulo iti Wikipedia a naikkat amin a silpo ti pagsasao, ken ipadam ti agdama abersion ti artikulo. Kitaem dagii adda a paggiddiatan a baetan dagiti agparparang a teksto. No awan, mapatalgedanen a maikkat dagitoy. No adda dagiti paggiddiatan, mabalinmo a saannga ikkaten ti maigiddiat a silpo, wenno, ti nasaysayaat, agsublika nga agurnos idiay Wikidata, ken ikkatem idia manipud iti artikulo.
Mainaig a pakaammo[urnosen ti taudan]
Dagiti mangipakpakita ti kasasaad dagiti artikulo[urnosen ti taudan]
Dagiti nasayaat nga artikulo ken dagiti nailaslasin nga arikulo kadagiti sabali a Wikipedia ket naibagnaga babaen ti maysa a bituen a kaariping ti silpo ti pagsasao. Daytoy a bituen ket naararamid babaen ti plantilia. Ti Wikidata ket saan pay nga agipenpen kadagitoy a pakaammo, dagitoy a plantilia ket nasken a saan a maikaat ngem dagiti silpo ti pagsasao ti plantilia ket mabalien a maikkat.
Panaglapped kadagiti silpo ti Wikidata[urnosen ti taudan]
Ti maysa nga artikulo ket mabalin a kompleto a malappedan dagiti silpo ti Wikidata babaen ti panagusar ti salamanka abalikas ti {{noexternallanglinks}}. Ti salamangka a balikas ket manglapped pay dagiti naisangsangayan laeng a silpo ti pagsasao, iti porma iti "{{noexternallanglinks:es|fr|it}}", a manglapped kadagiti silpo ti Espaniol, Pranses, ken Italiano.
Sakup dagiti silpo ti pagsasao ti Wikidata[urnosen ti taudan]
Ti komunidad ti Wikidata ket nakitunosda iti RFC nga amin a nagan a lugar (namespaces) kadagiti gandat ti Wikipedia a saan a mairaman ti "Agar-ramat" ket mabalin a maipenpen idiay Wikidata. Ti kaibuksilanna daytoy ket dagiti interwiki a silpo para dagiti kategoria, plantilia, ken dagiti annuroten apanid ti Wikipedia ket mabalin a maipenpen idiay Wikidata ken mabalin a lokal a maikkat. Para iti kas pagarigan ti banag ti Wikidata a mangitudtudo ti Wikipedia a nagan a lugar, kitaen ti Q4654925, a mangitudtudo ti Wikipedia:Portal ti komunidad.
Kaudian a balbaliw[urnosen ti taudan]
Dagiti panagibalbaliw iti Wikidata a mainaig kadagiti artikulo iti daytoy a Wikipedia ket agparangto idiay kaudian a Balbaliw no ti pagpilian ket mapakabaelan babaen ti agar-aramat. Kitaen ti Special:Preferences#mw-prefsection-rc.
Infoboxes (Paset 2)[urnosen ti taudan]
Manayonanto
Dagiti silpo ti ruar[urnosen ti taudan]
- Nagruna a panid ti Wikidata idiay Wikidata
- Wikidata idiay Meta-Wiki


text:
TI PAGWANAWANAN (PAGADALAN NGA EDISION) ABRIL 2016
Masarakan iti daytoy a ruar dagiti maadal nga artikulo para iti Mayo 30 agingga iti Hunio 26, 2016.
Kasla Kadi Linnaaw ti Ministeriom?
Kasano nga agbalin a nalamuyot, makapabang-ar, ken mangsustiner iti biag ti panangasabam?
Anamongannatayo ti Dios no Agmatalektayo
Ania ti maadal dagiti Kristiano iti salaysay ti Biblia maipapan ken Jefte ken ti balasangna?
Us-usarem Kadi a Naimbag ti Imahinasionmo?
Mabalin a mangted kenka iti problema wenno pagbalinennaka a nasaysayaat a tao.
“Bay-anyo a ti Panagibtur An-anayenna ti Aramidna”
Ania ti nairaman no maipasangoka iti suot a mangsubok iti panagibturmo? Ken ania dagiti nagsayaat a pagarigan ti panagibtur a mangpabileg kenka?
Apay nga Agtataripnongtayo Tapno Agdayaw?
Ti pannakigimongmo apektarannaka, apektaranna ti sabsabali, ken apektaranna ni Jehova. Ammom kadi no kasano?
Mamadre a Nagbalin a Naespirituan nga Agkakabsat
Apay a pinanawanda ti kombentoda ken ti relihionda a Katoliko?
Agtalinaedka a Neutral iti Nabingaybingay a Lubong
Uppat a pamay-an tapno makapagsaganaka a mangsango kadagiti di ninamnama a pakasuotan iti panagbalinmo a neutral.
Salsaludsod Dagiti Agbasbasa
Ania ti ‘tanda’ ken ti ‘marka’ nga awaten ti tunggal napulotan a Kristiano manipud iti Dios?


text:
Ni Jesus—Ti Dalan, ti Kinapudno, ti Biag
Iti daytoy a libro, mabasam dagiti pasamak maipapan iti biag ni Jesus a nairekord iti Biblia.
INTRODUKSION
Ti Dalan, ti Kinapudno, ti Biag
Dagiti pannursuro ken inaramid ni Jesus a masarakan kadagiti Ebanghelio mabalin a balbaliwanna ti biagmo.
KAPITULO 1
Dua a Mensahe Manipud iti Dios
Imbaga ni anghel Gabriel dagiti saan a nakappapati a mensahe.
KAPITULO 2
Napadayawan ni Jesus Uray Saan Pay a Nayanak
Kasano a pinadayawan ni Elisabet ken ti ubing iti tianna ni Jesus?
KAPITULO 3
Nayanak ti Mangisagana iti Dalan
Idi nakapagsaon ni Zacarias babaen ti milagro, imbagana ti nagpateg a padto.
KAPITULO 4
Ni Maria—Masikog Ngem Awanan Asawa
Namati kadi ni Jose ken Maria idi imbagana nga isu ket masikog, saan a babaen ti sabali a lalaki, no di ket babaen ti nasantuan nga espiritu?
KAPITULO 5
Sadino ken Kaano a Nayanak ni Jesus?
Apay a maikunatayo a saan a nayanak ni Jesus iti Disiembre 25?
KAPITULO 6
Ti Ubing a Naikari
Idi impan da Jose ken Maria idiay templo ti maladaga a ni Jesus, dua a nataengan nga Israelita ti nagipadto maipapan iti masanguanan ni Jesus.
KAPITULO 7
Binisita Dagiti Astrologo ni Jesus
Apay a ti bituen a nakitada idi addada iti Daya inturongna ida nga immuna iti mammapatay a ni Ari Herodes, saan a ken Jesus?
KAPITULO 8
Nakalibasda Manipud iti Dakes nga Agturay
Tallo a padto iti Biblia mainaig iti Mesias ti natungpal idi ubing pay ni Jesus.
KAPITULO 9
Dimmakkel Idiay Nazaret
Mano ti kakabsat ni Jesus?
KAPITULO 10
Napan Idiay Jerusalem ti Pamilia ni Jesus
Masikoran da Jose ken Maria idi saanda a mabirokan ni Jesus, nupay nasdaaw met ni Jesus ta saanda nga ammo no sadino ti dagus a pangbirokanda kenkuana.
KAPITULO 11
Insagana ni Juan a Mammautisar ti Dalan
Idi napan ken Juan ti dadduma a Fariseo ken Saduceo, kinondenarna ida. Apay?
SEKSION 2
Rugi ti Ministerio ni Jesus
KAPITULO 12
Nagpabautisar ni Jesus
Apay a nagpabautisar ni Jesus uray awan basolna?
KAPITULO 13
Agsursuro iti Panangsango ni Jesus Kadagiti Sulisog
Ti pannakasulisog ni Jesus ipakitana ti dua a napateg a kinapudno maipapan iti Diablo.
KAPITULO 14
Rinugian ni Jesus ti Agaramid Kadagiti Adalan
Apay a namati dagiti umuna nga innem nga adalan ni Jesus a nasarakanda ti Mesias?
KAPITULO 15
Ti Umuna a Milagrona
Impakita ni Jesus a ti mangiwanwan itan kenkuana ket ti nailangitan nga Amana, saanen a ni nanangna.
KAPITULO 16
Impakita ni Jesus ti Regta iti Pudno a Panagdayaw
Impalubos ti Linteg ti Dios a gumatang dagiti tattao iti animal idiay Jerusalem tapno idatonda. Ngem apay a nakapungtot ni Jesus kadagiti negosiante idiay templo?
KAPITULO 17
Insurona ni Nicodemo iti Rabii
Ania ti kayat a sawen ti “mayanak manen”?
KAPITULO 18
Immadu ti Naaramidan ni Jesus, Bimmassit ken Juan
Nagimon dagiti adalan ni Juan a Mammautisar, ngem saan a nagimon ni Juan.
KAPITULO 19
Panangisuro iti Samaritana
Imbaga ni Jesus kenkuana ti saanna pay nga imbaga iti sabali.
KAPITULO 20
Ti Maikadua a Milagrona Idiay Cana
Uray adda ni Jesus iti kaadayo a 26 a kilometro, pinaimbagna ti anak ti maysa nga opisial.
KAPITULO 21
Iti Sinagoga Idiay Nazaret
Ania ti imbaga ni Jesus a namagpungtot kadagiti kailianna isu a kayatda a papatayen?
KAPITULO 22
Uppat nga Adalan a Nagbalin a Mangngalap iti Tattao
Imbaga ni Jesus a panawanda ti panagkalap iti ikan ket agbalinda a mangngalap iti tattao.
KAPITULO 23
Nagaramid ni Jesus Kadagiti Nakaskasdaaw a Bambanag Idiay Capernaum
No mangparuar ni Jesus kadagiti demonio, lapdanna ida a mangibaga nga isu ti Anak ti Dios. Apay?
KAPITULO 24
Pinalawana ti Ministeriona Idiay Galilea
Napan dagiti tattao ken Jesus tapno agpaagasda, ngem inlawlawag ni Jesus nga adda dakdakkel a panggep ti misteriona.
KAPITULO 25
Pinaimbagna ti Agkukutel Gapu iti Asi
Ipakita ti simple ngem napuersa a tignay ni Jesus a maseknan kadagiti masakit.
KAPITULO 26
“Napakawanen Dagiti Basolmo”
Ania ti imbaga ni Jesus a koneksion ti basol iti sakit?
KAPITULO 27
Naawis ni Mateo
Apay a maragragsakan ni Jesus a makipangan kadagiti agdindinamag a managbasol?
KAPITULO 28
Apay a Saan a Nagayunar Dagiti Adalan ni Jesus?
Inusar ni Jesus ti ilustrasion maipapan iti lalat a pagkargaan iti arak kas sungbat.
KAPITULO 29
Mabalin Kadi ti Agaramid iti Naimbag iti Sabbath?
Apay nga indadanes dagiti Judio ni Jesus idi pinaimbagna ti lalaki a 38 a tawenen a masakit?
KAPITULO 30
Ti Relasion ni Jesus iti Amana
Pinanunot dagiti Judio nga ipadpada ni Jesus ti bagina iti Dios, ngem pinaglawag ni Jesus a nangatngato ti Dios ngem isuna.
KAPITULO 31
Panagruros iti Dawa iti Aldaw ti Sabbath
Apay a tinukoy ni Jesus ti bagina nga “Apo ti Sabbath”?
KAPITULO 32
Ania ti Maiparbeng iti Aldaw ti Sabbath?
Gagangay nga agkontra dagiti Saduceo ken Fariseo, ngem ania ti pagtunosanda?
KAPITULO 33
Panangtungpal iti Padto ni Isaias
Apay a binilin ni Jesus dagiti pinaimbagna a dida ibagbaga ti kinasiasinona ken ti inaramidna?
KAPITULO 34
Pinili ni Jesus ti Sangapulo ket Dua nga Apostol
Ania ti nagdumaan ti apostol ken adalan?
KAPITULO 35
Ti Nalatak a Sermon iti Bantay
Mailawlawag dagiti kangrunaan a punto iti palawag ni Jesus.
KAPITULO 36
Impakita ti Senturion ti Nabileg a Pammati
Ania ti inaramid ti opisial a namagsiddaaw ken Jesus?
KAPITULO 37
Pinagungar ni Jesus ti Anak a Lalaki ti Balo
Natarusan dagiti nakakita iti milagro ti pudno a kaipapananna.
KAPITULO 38
Kayat ni Juan ti Dumngeg ken Jesus
Apay a dinamag ni Juan a Mammautisar no ni Jesus ti Mesias? Agduadua kadi ni Juan?
KAPITULO 39
Asi Pay ti Saan a Mangipangpangag a Henerasion
Imbaga ni Jesus nga inton Aldaw ti Panangukom, nalaglag-anto ti dusa ti Sodoma ngem ti Capernaum, ti siudad a nagnaedanna idi.
KAPITULO 40
Leksion Maipapan iti Panangpakawan
Idi imbaga ni Jesus a napakawanen ti basol ti babai a mabalin a maysa a balangkantis, kayat kadi a sawen ni Jesus a saan a dakes ti agsukir iti linteg ti Dios?
KAPITULO 41
Makinpannakabalin a Naaramid Dagiti Milagro?
Impagarup dagiti kakabsat ni Jesus a nadadaelen ti panunotna.
KAPITULO 42
Binabalaw ni Jesus Dagiti Fariseo
Ania ti “milagro a napasamak ken propeta Jonas”?
KAPITULO 43
Dagiti Ilustrasion Maipapan iti Pagarian
Imbaga ni Jesus ti walo nga ilustrasion a mangilawlawag iti aspeto ti Pagarian ti langit.
KAPITULO 44
Pinagtalna ni Jesus ti Bagyo iti Baybay
Idi pinagtalna ni Jesus ti angin ken dalluyon, insurona ti nagpateg a leksion maipapan iti biag inton agturay iti Pagarian.
KAPITULO 45
Adda Pannakabalinna Kadagiti Demonio
Mabalin kadi a maluganan iti adu a demonio ti maysa a tao?
KAPITULO 46
Immimbag idi Sinagidna ti Bado ni Jesus
Impakita ni Jesus ti pannakabalin ken asina iti daytoy makatukay rikna a pasamak.
KAPITULO 47
Agbiag Manen ti Ubing a Babai!
Nagkatawa dagiti tattao idi imbaga ni Jesus a matmaturog laeng ti ubing. Ania ti ammo ni Jesus a saanda nga ammo?
KAPITULO 48
Nagaramid Kadagiti Milagro, Ngem Saan a Naawat Uray Idiay Nazaret
Ni Jesus ket saan nga inawat dagiti taga-Nazaret, saan a gapu iti pannursuro wenno dagiti milagrona, no di ket gapu iti sabali a rason.
KAPITULO 49
Nangasaba Idiay Galilea ken Sinanayna Dagiti Apostol
Ania ti kaipapanan ti sasao nga ‘asidegen ti Pagarian ti langit’?
KAPITULO 50
Nakasagana a Mangasaba Uray Maidadanes
No saanda a mabuteng a matay, apay ngarud nga imbaga ni Jesus a pumanawda no maidadanesda?
KAPITULO 51
Napapatay Bayat ti Selebrasion ti Kasangay
Naragsakan ni Herodes iti panagsala ni Salome isu nga inkarina nga itedna ti aniaman a kiddawenna. Ania ti nakaam-amak a kiddawna?
KAPITULO 52
Pinakanna ti Rinibu iti Sumagmamano a Tinapay ken Ikan
Nakapatpateg ti milagro ni Jesus ta nairekord dagita iti uppat nga Ebanghelio.
KAPITULO 53
Agturay a Makabael a Mangkontrol iti Nakaparsuaan
Ania ti nasursuro dagiti apostol idi nagna ni Jesus iti danum ken idi pinagtalnana ti angin?
KAPITULO 54
Ni Jesus
—“Ti Tinapay ti Biag”
Apay a tinubngar ni Jesus dagiti tattao uray no inkagumaanda ti mapan kenkuana?
KAPITULO 55
Nakigtot ti Adu iti Sasao ni Jesus
Makapakigtot ti insuro ni Jesus isu nga adu nga adalan ti pimmanaw.
KAPITULO 56
Ania a Talaga ti Mangrugit iti Maysa a Tao?
Ti kadi sumrek iti ngiwat wenno ti rummuar iti dayta? WEB:OnSiteAdTitleAnia a Talaga ti Mangrugit iti Maysa a Tao?
KAPITULO 57
Pinaimbag ni Jesus ti Ubing a Babai ken ti Tuleng a Lalaki
Apay a saan a nabainan ti babai idi inyarig ni Jesus kadagiti uken dagiti kailianna?
KAPITULO 58
Pinaaduna Dagiti Tinapay ken Namakdaar Maipapan iti Lebadura
Naawatan met laengen dagiti adalan ni Jesus ti ibagbagana a lebadura.
KAPITULO 59
Asino ti Anak ti Tao?
Ania dagiti tulbek ti Pagarian? Asino ti nangusar kadagita, ken kasano?
KAPITULO 60
Panagbalbaliw ti Langa—Pannakakita iti Dayag ni Kristo
Ania ti napasamak a panagbalbaliw ti langa? Ania ti kayat a sawen dayta?
KAPITULO 61
Pinaimbag ni Jesus ti Ubing a Lalaki a Naluganan iti Demonio
Imbaga ni Jesus a saan nga immimbag ti ubing gapu iti kurang a pammati dagiti siasino? Ti ubing, ti amana, wenno dagiti adalan ni Jesus?
KAPITULO 62
Nagpateg a Leksion Maipapan iti Kinapakumbaba
Dagiti nataenganen a lallaki adda nagpateg a masursuroda iti maysa nga ubing.
KAPITULO 63
Nangbalakad ni Jesus Maipapan iti Pannakaitibkol ken Basol
Inlawlawagna dagiti tallo a pamay-an ti panangtaming kadagiti serioso a di pagkikinnaawatan dagiti kakabsat.
KAPITULO 64
Masapul a Mangpakawan
Inusar ni Jesus ti ilustrasion maipapan iti saan a naasi nga adipen tapno ipakitana a serioso ti panangmatmat ti Dios iti kinatuloktayo a mangpakawan iti sabsabali.
KAPITULO 65
Nangisuro Bayat ti Panagdaliasat a Mapan Idiay Jerusalem
Iti tallo nga ababa a pannakisaritana, imbaga ni Jesus dagiti kababalin a manglapped iti maysa a sumurot kenkuana.
SEKSION 4
Maudi a Ministerio ni Jesus Idiay Judea
KAPITULO 66
Idiay Jerusalem Para iti Piesta ti Tabernakulo
Apay nga ibagbaga dagiti dumdumngeg ken Jesus nga isu ket naluganan iti demonio?
KAPITULO 67
“Awan Pay ti Tao a Kastoy ti Panagsaona”
Bumusor ken Jesus ti amin a miembro ti korte suprema dagiti Judio, malaksid iti maysa a nangisakit kenkuana.
KAPITULO 68
“Ti Lawag ti Lubong”—Ti Anak ti Dios
Imbaga ni Jesus a “ti kinapudno wayawayaannakayto.” Manipud iti ania?
KAPITULO 69
Ti Amada—Ni Abraham Wenno ti Diablo?
Imbaga ni Jesus no kasano a mailasin dagiti annak ni Abraham, kasta met no asino a talaga ti Amana.
KAPITULO 70
Pinaimbag ni Jesus ti Lalaki a Nayanak a Bulsek
Dinamag dagiti adalan no apay a bulsek ti lalaki. Nagbasol kadi? Nagbasol kadi dagiti nagannakna? Agduduma ti reaksion dagiti tattao idi paimbagen ni Jesus.
KAPITULO 71
Nagsaludsod Dagiti Fariseo iti Dati a Bulsek
Nakapungtot dagiti Fariseo iti imbaga ti lalaki a dati a bulsek. Kas iti pagam-amkan dagiti nagannakna, inlaksid dagiti Fariseo iti sinagoga.
KAPITULO 72
Imbaon ni Jesus a Mangasaba ti 70 nga Adalan
Idiay Judea, sagdudua nga imbaon ni Jesus ti 70 nga adalan a mangikasaba iti Pagarian. Sadino ti pangikasabaanda
KAPITULO 73
Samaritano a Nangipakita iti Panagbalin a Pudno a Kaarruba
Kasano nga inusar ni Jesus ti pangngarig maipapan iti “naimbag a Samaritano” a mangisuro iti nagpateg a leksion?
KAPITULO 74
Dagiti Leksion Maipapan iti Kinamanagpadagus ken Kararag
Bimmisita ni Jesus kada Maria ken Marta. Ania ti insurona maipapan iti kinamanagpadagus? Kasano nga insurona idi agangay dagiti adalanna maipapan iti panagkararag?
KAPITULO 75
Imbaga ni Jesus ti Pagtaudan ti Kinaragsak
Imbaga ni Jesus kadagiti kritikona ti maipapan iti “ramay ti Dios” ken dimtengen ti Pagarian ti Dios kadakuada. Imbagana met no kasano a masarakan ti pudno a kinaragsak.
KAPITULO 76
Nakipangan iti Maysa a Fariseo
Impalgak ni Jesus ti panaginsisingpet dagiti Fariseo ken eskriba. Ania dagiti nadagsen nga awit nga ipilitda nga awiten dagiti tattao?
KAPITULO 77
Nangbalakad ni Jesus Maipapan iti Kinabaknang
Imbaga ni Jesus ti maipapan iti baknang a nangbangon iti dakdakkel a kamarin. Ania ti inulitna a balakad maipapan iti peggad ti panangsapul iti kinabaknang?
KAPITULO 78
Kanayon a Nakasaganakayo, Matalek a Mayordomo!
Impakita ni Jesus a maseknan iti naespirituan a pagimbagan dagiti adalanna. Ania ti akem ti adipen? Apay a nakapatpateg ti balakad a kanayon a nakasagana?
KAPITULO 79
No Apay nga Asidegen ti Pannakadadael
Imbaga ni Jesus a madadael dagiti tattao no saanda nga agbabawi. Masursuroda kadi ti leksion a kayat ni Jesus nga isuro maipapan iti relasionda iti Dios?
KAPITULO 80
Ti Nasayaat a Pastor ken Dagiti Pagaponan
Ti relasion ti pastor ken karnero ipakitana no kasano a tratuen ni Jesus dagiti adalanna. Bigbigenda ngata dagiti sursurona ken surotenda ti panangidaulona?
KAPITULO 81
Naikaykaysa iti Ama, Ngem Saan nga Isu ti Dios
Dadduma kadagiti mangbabbabalaw ken Jesus ti nangakusar kenkuana nga ipadpadana ti bagina iti Dios. Kasano a sitataktika a sinungbatanna dagiti impabasolda?
KAPITULO 82
Ti Ministerio ni Jesus Idiay Perea
Inlawlawag ni Jesus kadagiti dumdumngeg ti kasapulan tapno maisalakan ken no apay nga adu ti saan a maisalakan. Nagpateg ti balakadna idi. Komusta ngay ita?
KAPITULO 83
Awis iti Pannangan—Siasino Dagiti Awisen ti Dios?
Idi mangmangan ni Jesus iti balay ti Fariseo, imbagana ti ilustrasion maipapan iti engrande a pangrabii ken ti nagpateg a leksion para kadagiti adipen ti Dios.
KAPITULO 84
Panagbalin nga Adalan—Kasano Kaserioso?
Serioso a responsabilidad ti panagbalin nga adalan ni Kristo. Imbaga ni Jesus ti ramanen dayta. Mabalin a nakigtot ti dadduma nga agbalinto nga adalan iti imbagana.
KAPITULO 85
Agragsak Gapu iti Nagbabawi a Managbasol
Dagiti eskriba ken Fariseo babalawenda ni Jesus iti pannakilangenna kadagiti tattao. Inusarna dagiti ilustrasion tapno ipakita ti panangmatmat ti Dios iti managbasol.
KAPITULO 86
Nagsubli ti Napukaw nga Anak
Ania ti masursurotayo iti ilustrasion ni Jesus maipapan iti bayanggudaw nga anak?
KAPITULO 87
Nasaksakbay nga Agplano—Usaren ti Kinasirib
Inusar ni Jesus ti ilustrasion ti di mapagtalkan a mayordomo tapno isuro ti nagsayaat a leksion.
KAPITULO 88
Panagbalbaliw ti Kasasaad ti Baknang ken ni Lazaro
Tapno maawatantayo daytoy a pangngarig ni Jesus, masapul a mailasintayo no ania ti iladladawan ti dua a kangrunaan a karakter iti pangngarig.
KAPITULO 89
Nangisuro Idiay Perea idi Agturong Idiay Judea
Impaganetgetna ti kababalin a makatulong kadatayo a mangpakawan kadagiti maulit-ulit a makabasol kadatayo.
KAPITULO 90
“Ti Panagungar ken ti Biag”
Ania ti kayat a sawen ni Jesus idi imbagana a dagiti mamati kenkuana “saanto a matay”?
KAPITULO 91
Napagungar ni Lazaro
Adda dua a kangrunaan a banag iti daytoy a milagro nga imposible a mailibak dagiti bumusbusor ken Jesus.
KAPITULO 92
Naimbagan ti Sangapulo nga Agkukutel—Maysa ti Nagyaman
Saan laeng a nagyaman ti lalaki ken Jesus no di ket uray iti Dios.
KAPITULO 93
Maiparangarang ti Anak ti Tao
Apay a kaasping ti kimat ti kaadda ni Kristo?
KAPITULO 94
Dua a Nagpateg a Kasapulan
—Panagkararag ken Kinapakumbaba
Iti ilustrasionna maipapan iti dakes a hues ken ti balo, impaganetget ni Jesus ti nagpateg a kababalin.
KAPITULO 95
Nangisuro Maipapan iti Diborsio ken Panagayat Kadagiti Ubbing
Naiduma ti panangmatmat ni Jesus kadagiti ubbing iti panangmatmat dagiti adalanna. Apay?
KAPITULO 96
Sinungbatan ni Jesus ti Baknang nga Agtutubo nga Agturay
Apay a natignay ni Jesus a mangibaga a nalaklaka a sumrek ti maysa a kamelio iti abut ti dagum ngem ti baknang a sumrek iti Pagarian ti Dios?
KAPITULO 97
Ilustrasion Maipapan Kadagiti Trabahador iti Kaubasan
Kasano a dagiti umuna maudidanto ken dagiti maudi umunadanto?
KAPITULO 98
Kayat Manen Dagiti Apostol ti Agbalin a Natan-ok
Nagkiddaw da Santiago ken Juan iti naisangsangayan a saad iti Pagarian, ngem saan laeng nga isuda.
KAPITULO 99
Pinaimbag ni Jesus Dagiti Bulsek a Lallaki ken Tinulonganna ni Zakeo
Kasano a mapagtunos ti kasla agsupadi a salaysay ti Biblia maipapan iti panangpaimbag ni Jesus iti bulsek a lalaki iti asideg ti Jerico?
KAPITULO 100
Ti Ilustrasionna Maipapan iti Sangapulo a Mina
Ania ti kayat a sawen ni Jesus idi imbagana: “Ti asinoman nga addaan, ad-adunto pay ti maited kenkuana, ngem daydiay awanan, maalanto uray ti adda kenkuana”?
SEKSION 6
Maudi a Paset ti Ministerio ni Jesus
KAPITULO 101
Nanganda iti Balay ni Simon Idiay Betania
Adda inaramid ni Maria a kabsat ni Lazaro a nagsusupiatanda, ngem inkalintegan ni Jesus.
KAPITULO 102
Simrek ti Ari iti Jerusalem a Nakasakay iti Urbon nga Asno
Tinungpalna ti lima-gasut a tawenen a padto.
KAPITULO 103
Nadalusan Manen ti Templo
Kasla umiso ti panagnegosio dagiti komersiante idiay Jerusalem, ngem apay nga inawagan ni Jesus ida a mannanakaw?
KAPITULO 104
Nangngeg Dagiti Judio ti Timek ti Dios—Mamatida Ngata?
Adda kadi nagdumaan ti panamati ken Jesus ken ti panagtignay maibatay iti dayta a pammati?
KAPITULO 105
Nausar ti Kayo a Higos a Mangisuro iti Leksion Maipapan iti Pammati
Insuro ni Jesus kadagiti adalanna ti maipapan iti pannakabalin ti pammati ken impakitana no apay a laksiden ti Dios ti Israel.
KAPITULO 106
Dua nga Ilustrasion Maipapan iti Kaubasan
Ammuem ti kaipapanan ti pangngarig maipapan iti lalaki a nangibaon iti annakna nga agtrabaho iti kaubasanna ken ti lalaki a nangyawat iti kaubasan kadagiti makitaltalon.
KAPITULO 107
Inayaban ti Ari Dagiti Naawis iti Padaya ti Kasar
Ti ilustrasion ni Jesus ket maysa a padto.
KAPITULO 108
Napaay ti Panangikagumaanda a Mangsubok ken Jesus
Umuna a pinagulimekna dagiti Fariseo, kalpasanna dagiti Saduceo, ken kamaudiananna, dagiti nagtitipon a bumusbusor kenkuana.
KAPITULO 109
Binabalawna Dagiti Relihioso a Bumusbusor
Apay a saan nga impalubos ni Jesus ti panagduduma ti relihion?
KAPITULO 110
Maudi nga Aldaw ni Jesus Idiay Templo
Inusarna ti ilustrasion maipapan iti napanglaw a balo a mangisuro iti nagsayaat a leksion.
KAPITULO 111
Nagkiddaw Dagiti Apostol iti Pagilasinan
Umuna a natungpal ti padtona idi umuna a siglo. Addanto kadi met maudi ken dakdakkel a kaitungpalanna?
KAPITULO 112
Leksion Maipapan iti Kinaridam—Dagiti Birhen
Imbaga kadi ni Jesus a kagudua kadagiti adalanna ti agbalin a maag ken ti kagudua ket masirib?
KAPITULO 113
Leksion Maipapan iti Kinagaget—Dagiti Talento
Ti pangngarig ni Jesus ilawlawagna dagitoy a sasao: “Ti asinoman nga addaan, ad-adunto pay ti maited kenkuana.”
KAPITULO 114
Ukomen ni Kristo Dagiti Karnero ken Kalding
Inlawlawag ni Jesus ti pakaibatayan ti agnanayon a pannakaukom.
KAPITULO 115
Dandanin ti Maudi a Panangselebrar ni Jesus iti Paskua
Apay a nagtutulag dagiti lider ti relihion a mangted ken Judas iti eksakto a 30 a sinsilio a pirak tapno traidorenna ni Jesus?
KAPITULO 116
Nangisuro iti Kinapakumbaba iti Maudi a Paskua
Pinagsiddaawna dagiti apostol babaen iti pangbuggona iti sakada.
KAPITULO 117
Ti Pangrabii ti Apo
Idi Nisan 14, inrugi ni Jesus ti memorial a tinawen a rambakan dagiti pasurotna.
KAPITULO 118
Panagsusupiat no Asino ti Katan-okan
Nalipatanen dagiti apostol ti insurona a leksion iti dayta met la a rabii.
KAPITULO 119
Ni Jesus—Ti Dalan, ti Kinapudno, ti Biag
Insuro ni Jesus no kasano ti umadani iti Dios.
KAPITULO 120
Agbunga kas Kadagiti Sanga ken Agbalin a Gagayyem ni Jesus
Kasano nga “agbunga” dagiti adalan ni Jesus?
KAPITULO 121
“Patibkerenyo ti Pakinakemyo! Naparmekko ti Lubong”
Kasano a naparmek ni Jesus ti lubong no pinapatay met ti lubong?
KAPITULO 122
Maudi a Kararag ni Jesus iti Makinngato a Kuarto
Inlawlawagna a natungpalna ti maysa a banag a napatpateg ngem ti panangisalakan kadagiti tattao.
KAPITULO 123
Nagkararag idi Maladingitan Unay
Apay nga inkararag ni Jesus: ‘Ikkatem koma kaniak daytoy a kopa’? Saanna kadi a kayat ti matay kas subbot?
KAPITULO 124
Matraidor ken Maaresto ti Kristo
Masarakan ni Judas ni Jesus uray no tengnga iti rabii.
KAPITULO 125
Naipan ni Jesus ken Anas, Sa ken Caifas
Ti pannakabista ni Jesus ket panangballikug iti hustisia.
KAPITULO 126
Mailibak iti Balay ni Caifas
Kasano a ni Pedro, lalaki a napigsa ti pammati ken kinamatalekna, dagus a mailibakna ni Jesus?
KAPITULO 127
Nabista iti Sanhedrin, Kalpasanna ken Pilato
Impakita dagiti panguluen ti relihion dagiti Judio ti pudno a panggepda.
KAPITULO 128
Naammuan Da Pilato ken Herodes nga Awan Basol ni Jesus
Apay a ni Pilato imbaonna ni Jesus ken Herodes tapno madusa? Awan kadi ti pannakabalin ni Pilato a mangdusa ken Jesus?
KAPITULO 129
Kinuna ni Pilato: “Kitaenyo Daytoy a Tao!”
Uray ni Pilato nagsiddaaw iti nagsayaat a kababalin nga impakita ni Jesus.
KAPITULO 130
Mayawat ni Jesus ken Maipanaw Tapno Mapapatay
Apay nga imbaga ni Jesus kadagiti agsangsangit a babbai a sangitanda ti bagbagida ken dagiti annakda imbes nga isu ti sangitanda?
KAPITULO 131
Nagsagaba iti Kayo a Pagtutuokan ti Awan Basolna nga Ari
Dakkel ti epekto ti kari ni Jesus iti maysa kadagiti kriminal a kaduana a mapapatay.
KAPITULO 132
“Talaga a Daytoy ket Anak ti Dios”
Ti milagro a kinasipnget iti tengnga ti aldaw, ginggined, ken ti pannakapisang ti kortina maymaysa ti pampaneknekanda.
KAPITULO 133
Naisagana ti Bangkay ni Jesus ken Naitabon
Apay a masapul a maipumpon ni Jesus sakbay a lumnek ti init?
KAPITULO 134
Awan Nagyan ti Tanem ta Nagungaren ni Jesus!
Idi nagungar, immuna a nagpakita ni Jesus kadagiti babbai nga adalan imbes a kadagiti apostol.
KAPITULO 135
Nagparang iti Adu ti Napagungar a ni Jesus
Kasano a paneknekan ni Jesus kadagiti adalan a nagungaren?
KAPITULO 136
Iti Igid ti Baybay ti Galilea
Namitlo a napalagipan ni Pedro no kasano a paneknekanna ti panagayatna ken Jesus.
KAPITULO 137
Ginasut ti Nakakita Kenkuana Sakbay ti Pentecostes
Iti baet ti panagungarna ken ti ipapanna idiay langit, maulit-ulit nga impaganetget ni Jesus kadagiti adalanna ti awatendanto ken ti pangusaranda iti dayta.
KAPITULO 138
Ni Kristo iti Makannawan ti Dios
Ania ti aramiden ni Jesus bayat nga ur-urayenna ti panangparmekna kadagiti kabusorna?
KAPITULO 139
Iyeg ni Jesus ti Paraiso ken Turposenna ti Annongenna
Adu pay ti aramidenna sakbay nga iyawatna ti Pagarian iti Diosna ken Amana.
Tapno Matuladmo ni Jesus, Agbalin a . . .
Kanayon nga impakita ni Jesus dagiti walo a kualidad iti intero a panagbiagna.
Indise Dagiti Teksto
Usarem daytoy nga indise tapno masarakam dagiti nakaisalaysayan ti tunggal teksto iti Ebanghelio iti daytoy a libro.
Indise Dagiti Ilustrasion (Pangngarig)
Birokem iti daytoy a libro ti kapitulo a pakabasaan ti tunggal maysa.
Dadduma a Padto Maipapan iti Mesias
Dagiti pasamak iti biag ni Jesus a naipadto iti Biblia a mangipakita nga isu ti Mesias ken dagiti kapitulo iti daytoy a libro a nakaisalaysayanda.
Luglugar a Nagnaedan ken Nangisuruan ni Jesus
Ipakita daytoy a mapa dagiti lugar a nangaramidan ni Jesus iti ministeriona.


text:
1Kakabsat, kayatko nga ipalagip kadakayo ti Naimbag a Damag nga inkasabak kadakayo, nga inawatyo ket pagbatayan a sititibker ti pammatiyo. 2Dayta ti ebanghelio nga inkaskasabak kadakayo. Isalakannakayo no salimetmetanyo—malaksid no barengbareng ti panamatiyo. 3Inyawatko kadakayo ti kangrunaan nga inawatko: a natay ni Cristo gapu kadagiti basoltayo, kas nailanad iti Nasantoan a Surat; 4a naitanem ket napagungar iti maikatlo nga aldaw, kas nailanad iti Nasantoan a Surat; 5a nagparang ken ni Pedro sa kadagiti sangapulo ket dua nga apostoles. 6Kalpasanna, nagparang iti naminsan kadagiti nasurok a limagasut a pasurotna a kaaduanna kadakuada ti sibibiag pay laeng ita, nupay natayen ti dadduma. 7Kalpasanna, nagparang ken ni Santiago sa kadagiti amin nga apostoles. 8Kamaudiananna, nagparang met kaniak, nupay arigna a nayanakak a saan a naitiempo. 9Ta siak ti kanunumoan kadagiti apostoles. Saan pay ketdi a rumbeng a maawaganak iti apostol ta indadanesko ti iglesia ti Dios. 10Ngem gapu iti parabur ti Dios, nagbalinak nga apostol ket natulongannak ti paraburna. Saan la a dayta, napingpingetak a nagtrabaho ngem dagiti amin nga apostoles, nupay iti kinapudnona, saan a siak ti akin-aramid no di ket ti parabur ti Dios nga adda kaniak. 11Ngarud, naggapu man kaniak wenno naggapu kadakuada, daytoy ti ikasabami ket daytoy ti patienyo. 12Ita, yantangay ta ikaskasabami ti pannakapagungar ni Cristo, apay a kuna ti sumagmamano kadakayo a saan a mapagungar dagiti natay? 13No saan a mapagungar dagiti natay, saan ngarud a napagungar ni Cristo. 14Ket no saan a napagungar, awan ngarud ti serserbi ti ikasabami, kasta met ti pammatiyo. 15Maipakita pay nga ulbodkami a saksi ti Dios, ta imbagami a pinagungarna ni Cristo—ngem dina met gayam pinagungar, no pudno a di mapagungar dagiti natay. 16Ta no saan a mapagungar dagiti natay, saan met ngarud a napagungar ni Cristo. 17No di napagungar ni Cristo, awan serserbi ti pammatiyo ket agturay pay laeng ti basol iti biagyo. 18Kaipapananna pay a sawen a napukawen dagiti natay a nagtalinaed iti pammatida ken ni Cristo. 19No agpaay laeng iti daytoy a biag ti namnamatayo ken Cristo, ket awanen sabali, datayo dagiti nakakakaasi unay kadagiti amin a tao ditoy lubong. 20Ngem iti kinapudnona, napagungar ni Cristo kas umuna a bunga ken pammatalged a mapagungarto met dagiti matmaturog iti tanem. 21Ta kas iti yaay idi ti patay gapu iti maysa a tao, kastoyto met ti pannakapagungar dagiti natay. 22Kas iti ipapatay ti amin a tao gapu iti pannakipagmaymaysada ken ni Adan, kasta met ti panagungarto ti amin a tao gapu iti pannakipagmaymaysada ken ni Cristo. 23Ngem tunggal maysa iti batangna: umuna, ni Cristo; kalpasanna, dagiti tattaona, inton tiempo a yaayna. 24Ket umayto ti panungpalan. Pukawento ni Cristo ti amin a turay, amin a pannakabalin ken bileg, ket yawatnanto ti Pagarian iti Dios Ama. 25Ta masapul nga agturay ni Cristo agingga a maparmek ti Dios ti amin a kabusorna. 26Ni patay ti maudinto a kabusor a maparmek. 27Ta kuna ti Nasantoan a Surat: “Amin a banag ikabil ti Dios iti babaen dagiti sakana.” Ngem nalawag a ti balikas “amin a banag,” dina iraman ti Dios a nangikabil kadagiti amin a banag iti babaen ni Cristo. 28Ngem inton maikabil ti amin a banag iti babaen ti turay ni Cristo, paiturayanto ti Anak iti Dios a nangikabil iti amin iti babaenna. Ket naan-anayto ti panangituray ti Dios iti amin. 29Ita, anianto ti gunggona dagiti tattao a nabuniagan a maigapu kadagiti natay? Anianto ti namnamaenda a magun-od? No pudno ti kunada a di mapagungar dagiti natay, apay ngarud a mabuniagan dagitoy a tattao maigapu kadagiti natay? 30Ket iti biangmi, apay a sarangtenmi ti peggad? 31Kakabsat, gapu iti panangitangsitko kadakayo iti biagtayo ken ni Cristo Jesus nga Apotayo, inaldaw a sarangtek ni patay. 32Ania ti magunggonak, no kas iti pagsasaoda, “Nakirangetak kadagiti narungsot nga ayup” idiay Efeso? Ngem no di mapagungar dagiti natay, “Mangan ken uminumtayo, ta inton bigat, mataytayo,” kas kunada. 33Dikayo paallilaw: “Madadael ti nasayaat a kababalin gapu iti pannakikadua kadagiti dakes a tattao.” 34Agsublikay iti nasayaat a panunotyo ket dikay agbasolen. Ibagak nga agbain koma ti sumagmamano kadakayo a di makaammo iti Dios. 35Ngem adda dagiti agkuna, “Kasano a mapagungar dagiti natay? Anianto a kita ti bagida?” 36Maag! No mangimulaka iti bukel, saan nga agtubo malaksid no matay. 37Ket ti immulam, saan a ti dakkelen a mula, no di ket bukel latta, nalabit a bukel ti trigo wenno sabali a kita. 38Kas pagayatan ti Dios, ikkanna ti bagi dayta a bukel. Itedna iti tunggal bukel ti tumutop a bagina. 39Ket saan nga agpapada ti lasag dagiti amin a sibibiag. Maysa a kita ti lasag ti tao, sabali kadagiti ayup, sabali kadagiti tumatayab, ken sabali pay kadagiti ikan. 40Adda dagiti bagi a nailangitan, adda met dagiti naidagaan. Adda dayag dagiti bagi a nailangitan. Sabali met ti dayag dagiti naidagaan. 41Adda kabukbukodan a dayag ti init; sabali met ti bulan. Naigiddiat met ti dayag dagiti bituen, ket uray kadakuada, agduduma ti dayagda. 42Kastoyto met inton mapagungar dagiti natay. Agrupsa ti bagi no maikali. Saanen nga agrupsa no mapagungar. 43Nalaad ken nakapsut no maikali. Napintas ken napigsa no mapagungar. 44Maysa a nailasagan a bagi no maitanem. Maysa a naespirituan no mapagungar. Adda nailasagan a bagi, adda met naespirituan. 45Ta kuna ti Nasantoan a Surat: “Ni Adan a kaunaan a tao, naparsua a naikkan iti biag.” Ngem ti maudi nga Adan, isu ti Espiritu a mangted iti biag. 46Saan nga umuna ti naespirituan no di ket nailasagan. Sumaruno ti naespirituan. 47Naaramid iti tapok ti umuna nga Adan. Naggapu sadi langit ti maikadua. 48Mayarig dagiti naidagaan a bagi iti tao a naparsua iti daga. Mayasping met dagiti nailangitan a bagi iti tao a naggapu sadi langit. 49No kasano nga immalatayo iti langa ti tao a naidagaan, umalatayto met iti langa ti Tao a nailangitan. 50Daytoy ti kayatko a sawen, kakabsatko: Ti bagi nga adda lasag ken darana, saan a makipagtagikua iti Pagarian ti Dios. Ti agrupsa, saanna a tagikuaen ti di panagrupsa. 51Ibagak kadakayo daytoy a palimed: saantayto a matay amin, ngem mabalbaliwantayto amin iti apagdarikmat, 52kas iti kapardas ti kirem, iti maudi nga aweng ti trumpeta. Ta inton agaweng ti trumpeta, mapagungarto dagiti natay. Didanto matayen ket mabalbaliwantayto amin. 53Ti agrupsa a bagi, makawesanto iti saan a panagrupsa. Ti bagi a matay, makawesanto iti saan nga ipapatay. 54Isut’ gapuna nga inton makawesan ti agrupsa iti saanen a panagrupsa, ken inton makawesan ti bagi a matay iti saanen nga ipapatay, matungpalto ti Nasantoan a Surat: “Naparmeken ni Patay; naan-anayen ti balligi!” 55“O Patay, sadino ti yan ti balligim? O Patay, sadino ti yan ti panniludmo?” 56Ti basol ti pangalaan ni patay iti panniludna. Ti Linteg ti pangalaan met ti basol iti bilegna. 57Ngem agyamantayo koma iti Dios a mangted iti balligi kadatayo babaen ken ni Apotayo a Jesu-Cristo. 58Ngarud, patpatgek a kakabsat, agtalinaedkayo a natibker ken di magaraw. Kanayon a sangoenyo ti trabahoyo a maipaay iti Apo, ta ammoyo nga adda bunga ti amin nga aramidenyo iti panagserbi iti Apo.
Copyright
Learn More


text:
Estoria 44: Inlemmeng ni Rahab Dagiti Espia
DAGITOY a lallaki agpegpeggadda. Masapul a makatalawda, wenno mapapatayda. Isuda ti Israelita nga espia, ket ti babai a tumultulong kadakuada isu ni Rahab. Kitaentayo no apay dagitoy a lallaki agpegpeggadda.
Sisasaganan dagiti Israelitas a bumallasiw iti Karayan Jordan a mapan idiay daga ti Canaan. Gapuna nangibaon ni Josue ti dua nga espia tapno kitaen ti daga ken ti siudad ti Jerico.
Idi nakagteng dagiti espia idiay Jerico, napanda idiay balay ni Rahab. Ngem adda nagpulong iti ari ti Jerico maipapan kadakuada. Nagbaon ti ari kadagiti lallaki ken Rahab, ket isut’ minandaranda: ‘Dagiti lallaki nga adda iti balaymo, iruarmo ida!’ Ngem inlemmeng ni Rahab dagiti espia idiay atep. Ket kunana: ‘Adda lallaki nga immay iti balayko. Ngem pimmanawdan sakbay a naserraan dagiti ruangan ti siudad. No agganatkayo, makamakamyo ida!’ Ket dagiti lallaki napanda kinamat ida.
Idi nakapanawdan kuna ni Rahab kadagiti espia: ‘Ammok nga itden ni Jehova kadakayo daytoy a daga. Nangngegmi dagiti nakaskasdaaw a bambanag nga inaramidna para kadakayo. Nagbalinak a naasi kadakayo, pangngaasiyo ta kaasiandak met. Ispalenyo da amak ken inak, ken dagiti kakabsatko.’
Inkari dagiti espia nga ispalenda ida, ngem adda aramiden ni Rahab. ‘Alaem daytoy nalabaga a tali,’ kunada, ‘ket igalutmo iti tawayo. Iserrekmo amin a kakabagiam iti uneg ti balaymo. Inton agsublikami a mangala iti Jerico, makitaminto daytoy a tali iti tawayo ket dikamto papatayen ti asinoman iti balayyo.’ Ket nagsublin dagiti espia ken Josue, ket imbagada amin a napasamak kenkuana.
Josue 2:1-24; Hebreo 11:31.
Dagiti Saludsod
- Pagnanaedan ni Rahab?
- Siasino dagiti dua a lallaki iti ladawan, ken apay nga addada idiay Jerico?
- Ania ti immandar ti ari ti Jerico ken ni Rahab, ngem ania ti insungbat ni Rahab?
- Kasano a tinulongan ni Rahab dagiti dua a lallaki, ket ania ti kiniddawna?
- Ania ti inkari dagiti dua nga espia ken ni Rahab?
Kanayonan a salsaludsod
- Basaenyo ti Josue 2:1-24.
Kasano a natungpal ti kari ni Jehova a nairekord iti Exodo 23:28 idi rinaut dagiti Israelita ti Jerico? (Jos. 2:9-11)
- Basaenyo ti Hebreo 11:31.
Kasano nga itampok ti ehemplo ni Rahab ti kinapateg ti pammati? (Roma 1:17; Heb. 10:39; Sant. 2:25)
Ammuem ti Ad-adu Pay
Namati ni Rahab ken Jehova
Ammuem no kasano a naisalakan ni Rahab ken ti pamiliana idi nadadael ti Jerico.
Ni Rahab ‘Naideklara a Nalinteg Babaen Kadagiti Aramidna’
Kasano nga ipakita ti pakasaritaan ni Rahab a napategtayo amin ken Jehova? Ania ti masursurotayo iti pammatina?


text:
PANNAKISARITA ITI MAYSA A KAARRUBA
Apay a Laglagipentayo ti Ipapatay ni Jesus?
Makita iti baba ti gagangay a pannakisarita ti maysa a Saksi ni Jehova iti maysa a kaarruba. Ipapantayo a ni Megan ti Saksi a simmarungkar iti pagtaengan da Shirley.
“ITULTULOYYO NGA ARAMIDEN DAYTOY KAS PANGLAGLAGIP KANIAK”
Megan: Hi, Shirley! Maragsakanak ta immayka iti Pananglaglagip iti ipapatay ni Jesu-Kristo idi napan a lawas. * Ania ti makunam iti okasion?
Shirley: Naragsak, ngem ti agpayso diak unay naawatan dagiti nangngegko sadiay. Ammok a napatpateg iti adu a tattao ti panangselebrarda iti pannakayanak ni Jesus ngem iti ipapatayna. Di la mabalin nga ilawlawagmo manen no apay a nakapatpateg a laglagipentayo ti ipapatay ni Jesus?
Megan: Pudno nga adu a tattao ti mangselselebrar iti Krismas. Ngem kadagiti Saksi ni Jehova, napateg ti pananglaglagip iti ipapatay ni Jesus. No adda panawenmo, maragsakanak a mangilawlawag manen kenka kadagiti rason.
Shirley: Sige.
Megan: Umuna, laglagipen dagiti Saksi ni Jehova ti ipapatay ni Jesus gapu ta imbilinna dayta kadagiti pasurotna. Kitaenta ti napasamak iti rabii sakbay ti ipapatay ni Jesus. Malagipmo kadi ti espesial a pannangan a kaduana dagiti matalek a pasurotna?
Shirley: Daydiay Last Supper?
Megan: Wen. Maaw-awagan met dayta iti Pangrabii ti Apo. Kabayatan daydi a pangrabii, adda nalawag nga imbilin ni Jesus. Mabalin kadi a basaem ditoy Lucas 22:19?
Shirley: Sige. “Kasta met, nangala iti tinapay, nagyaman, pinispisina, ket intedna kadakuada, a kunkunana: ‘Daytoy kaipapananna ti bagik a maited maigapu kadakayo. Itultuloyyo nga aramiden daytoy kas panglaglagip kaniak.’”
Megan: Pagyamanan. Kitaem ti imbilin ni Jesus iti maudi a paset ti binasam: “Itultuloyyo nga aramiden daytoy kas panglaglagip kaniak.” Sakbay nga imbagana dayta kadagiti pasurotna, inlawlawagna nga umuna no ania ti laglagipenda maipapan kenkuana. Kinunana nga itedna ti biagna maigapu kadagiti pasurotna. Kastoy met laeng ti kinuna ni Jesus iti Mateo 20:28: “Ti Anak ti tao immay, saan a tapno pagserbian, no di ket tapno agserbi ken tapno itedna ti kararuana kas subbot a kasukat dagiti adu.” Dayta ti makagapu a tinawen nga agtataripnong dagiti Saksi ni Jehova para iti anibersario ti ipapatay ni Jesus—tapno laglagipenda ti daton a subbot ni Jesus. Gapu iti ipapatayna, mabalin a maaddaan iti biag ti amin a natulnog a tattao.
APAY A KASAPULAN TI SUBBOT?
Shirley: Ibagbaga dagiti tattao a natay ni Jesus tapno agbiagtayo. Ngem ti agpayso, diak pulos maawatan no kasano a kasta.
Megan: Maawatanka, Shirley. Talaga a narigat a topiko ti daton a subbot ni Jesus. Ngem maysa daytoy kadagiti kasayaatan a kinapudno iti Biblia. Mabalin kadi nga ilawlawagko dayta uray sumagmamano laeng a minuto?
Shirley: Sige.
Megan: Kabasbasak laeng ti maipapan iti subbot, ket ikagumaak nga ilawlawag iti simple a pamay-an.
Shirley: OK.
Megan: Tapno matarusanta ti subbot, kitaenta nga umuna ti nagbalin a kasasaad idi nagbasol da Adan ken Eva idiay hardin ti Eden. Makatulong no basaenta ti Roma 6:23 tapno maawatanta ti nairaman nga isyu. Pakibasam man ketdi.
Shirley: Kunana: “Dagiti isupapak ti basol isu ti ipapatay, ngem ti sagut nga ipaay ti Dios isu ti agnanayon a biag babaen ken Kristo Jesus nga Apotayo.”
Megan: Pagyamanan. Usigenta ti binasam. Kuna ti rugi ti teksto: “Dagiti isupapak ti basol isu ti ipapatay.” Simple daytoy a paglintegan ti Dios idi rugrugi ti pakasaritaan ti tao—ipapatay ti supapak wenno dusa ti basol. Siempre, awan ti basol idi damo. Naparsua a perpekto da Adan ken Eva, ken perpekto met koma ti amin nga annakda. Isu nga awan koma ti matmatay. Adda gundaway da Adan ken Eva agraman dagiti kaputotanda a siraragsak nga agbiag iti agnanayon. Ngem kas pagaammotayo, saan a kasta ti napasamak.
Shirley: Wen ngarud. Nangan ngamin da Adan ken Eva iti maiparit a bunga.
Megan: Hustoka. Idi nanganda, pinili da Adan ken Eva ti agsukir iti Dios isu a nagbasolda. Pinilida ti agbalin nga imperpekto ken managbasol. Dakes ti nagbanagan dayta para kadakuada ken kadagiti kaputotanda.
Shirley: Ania ti kayatmo a sawen?
Megan: Nasayaat siguro no agusarta iti maysa nga ilustrasion. Kaykayatmo kadi ti agluto iti tinapay?
Shirley: Wen! Magusgustuak dayta.
Megan: Ibagatan nga adda baro a paglutuam iti tinapay. Ngem dimo pay nausar, natinnag isu a nakuppit. Ania ngata ti mapasamak kadagiti tinapay a lutuem iti dayta? Saan kadi nga adda amin kuppitda?
Shirley: Siempre.
Megan: Umasping iti dayta, idi pinili da Adan ken Eva ti agsukir iti Dios, naaddaanda iti “kuppit,” wenno depekto, gapu iti basol ken kinaimperpekto. Gapu ta nagbasolda sakbay a naaddaanda iti annak, adda “kuppit” ti amin a mayanakda, kayatna a sawen, managbasolda amin. Iti Biblia, ti sao a “basol” ket saan laeng a tumukoy iti dakes nga aramid, agaplikar pay iti kasasaad a natawidtayo. Kas resultana, uray awan pay naaramidantayo a dakes ken ditay pay nayanak idi nagbasol da Adan ken Eva, automatiko a natawidtayo amin ti kinaimperpekto ken basol nga agtungpal iti ipapatay. Kas nabasata iti Roma 6:23, ti supapak ti basol ket ipapatay.
Shirley: Kasla saan a nainkalintegan dayta. Apay koma nga agsagaba iti agnanayon ti amin a tao gapu iti basol da Adan ken Eva?
Megan: Wen, kasla saan a nainkalintegan. Ngem panunotem daytoy. Perpekto ti kinahustisia ti Dios, isu nga inkeddengna a matay da Adan ken Eva gapu iti basolda. Nupay kasta, adda namnamatayo a kaputotanda. Nangaramid ti Dios iti pamay-an tapno mawayawayaantayo iti daytoy narigat a kasasaad. Ditoy a sumrek ti daton a subbot ni Jesus. Sublianta ti Roma 6:23. Kalpasan a dinakamatna a “dagiti isupapak ti basol isu ti ipapatay,” kuna ti teksto: “Ngem ti sagut nga ipaay ti Dios isu ti agnanayon a biag babaen ken Kristo Jesus nga Apotayo.” Isu a ti ipapatay ni Jesus ti namagbalin a posible a maispaltayo iti basol ken ipapatay. *
TI SUBBOT—KAPATGAN A SAGUT TI DIOS
Megan: Adda pay sabali a detalye iti daytoy a teksto a kayatko nga ipakita kenka.
Shirley: Ania dayta?
Megan: Siputam ta kuna ti teksto: “Ti sagut nga ipaay ti Dios isu ti agnanayon a biag babaen ken Kristo Jesus nga Apotayo.” No ni Jesus ti nagsagaba ken natay, ken nangipaay iti biagna agpaay kadatayo, apay ngarud a kuna ti teksto a ti subbot ket “sagut nga ipaay ti Dios”? Apay a dina imbaga, “sagut nga ipaay ni Jesus”? *
Shirley: Hmm. Diak ammo.
Megan: Pinarsua ti Dios da Adan ken Eva, ket nagbasolda kenkuana idi nagsukirda idiay hardin ti Eden. Sigurado a nasaktan ni Jehova idi nagrebelde ti dua nga immuna a tao nga annakna. Ngem imbaga a dagus ni Jehova ti solusion. * Pinanggepna nga umay ditoy daga ti maysa kadagiti espiritu a parsuana, agbiag kas perpekto a tao, sa ipaayna ti biagna kas daton a subbot. Isu a ti subbot ket talaga a sagut ti Dios. Ngem saan la a dayta, napanunotmo kadin no ania ti narikna ti Dios idi napapatay ni Jesus?
Shirley: Saan pay.
Megan: Makitak nga adda ay-ayam iti arubayanyo. Adda kadi anakmo?
Shirley: Wen, maysa a lalaki ken maysa a babai.
Megan: Kas maysa a nagannak, panunotem no ania ti narikna ti nailangitan nga Ama a ni Jehova idi napapatay ti Anakna a ni Jesus. Ania ngata ti nariknana idi kitkitaenna manipud langit a maar-aresto, mauy-uyaw, ken matungtungpa ti ay-ayatenna nga Anak? Ken ania ngata ti nariknana bayat a mailanlansa ti Anakna iti maysa a kayo, tapno mapasaranna ti in-inut ken nasaem nga ipapatay?
Shirley: Sigurado a nasaktan. Diak pulos napanunot dayta!
Megan: Siempre, saantay nga ammo ti eksakto a narikna ti Dios iti daydi nga aldaw. Ngem ammotayo nga adda riknana, ken ammotayo met no apay nga impalubosna a mapasamak dayta. Nagsayaat ti pannakailawlawag daytoy iti maysa a pamiliar a teksto, iti Juan 3:16. Pakibasam man.
Shirley: Kunana: “Ti Dios inayatna ti lubong iti kasta unay isu nga intedna ti bugbugtong nga Anakna, tapno tunggal maysa a mangwatwat iti pammati kenkuana saan koma a madadael no di ket maaddaan iti agnanayon a biag.”
Ti daton a subbot ti kadakkelan pay laeng nga ebkas ti ayat
Megan: Pagyamanan. Sublianta ti rugi dayta a bersikulo. Kunana: “Ti Dios inayatna ti lubong.” Dayta ti tulbek—ayat. Ayat ti nangtignay iti Dios a mangibaon iti Anakna ditoy daga tapno matay agpaay kadatayo. Talaga a ti daton a subbot ti kadakkelan pay laeng nga ebkas ti ayat. Dayta ti makagapu nga agtataripnong dagiti Saksi ni Jehova iti kada tawen, tapno laglagipenda ti anibersario ti ipapatay ni Jesus. Nakatulong met laeng kadi kenka ti nagsaritaanta?
Shirley: Wen. Pagyamanan iti panangilawlawagmo.
Adda kadi kayatmo a maammuan a topiko iti Biblia? Adda kadi saludsodmo maipapan iti patpatien dagiti Saksi ni Jehova? No kasta, dika koma bumdeng a makisarita kadagiti Saksi ni Jehova ta maragsakanda a mangilawlawag iti dayta.
^ par. 5 Maminsan iti kada tawen, agtataripnong dagiti Saksi ni Jehova iti anibersario ti ipapatay ni Jesus tapno laglagipenda ti sakripisiona. Ita a tawen, maangay dayta inton Biernes, Abril 3.
^ par. 32 Addanto artikulo iti daytoy a serye a mangilawlawag no kasano a ti daton a subbot ni Jesus ispalennatayo manipud iti basol, ken no ania ti masapul nga aramidentayo tapno magunggonaantayo iti subbot.
^ par. 36 Sigun iti Biblia, nagduma ti Dios ken ni Jesus. Para iti kanayonan nga impormasion, kitaem ti kapitulo 4 ti libro nga Ania a Talaga ti Isursuro ti Biblia? nga impablaak dagiti Saksi ni Jehova.
^ par. 38 Kitaem ti Genesis 3:15.
Ammuem ti Ad-adu Pay
Ti Subbot—Kapatgan a Sagut ti Dios
Ania ti subbot? Kasanoka a mabenepisiaran iti daytoy?
Apay a Nagsagaba ken Natay ni Jesus?
Kasano a mabenepisiaranka iti ipapatayna?